
ĮVYKDYTI 2020 M. I-II KETV. VEIKSMAI (įvykdyta 12 veiksmų)

	
	Vyriausybės programos įgyvendinimo plano  darbų ir veiksmų pavadinimai

	01-01-02.Darbas-Reguliacinių ir kitų priemonių taikymas pajamų nelygybei mažinti 

	1. 
	01-01-02-07. Sveikatos draudimo įstatymo pakeitimo įstatymo projekto, įteisinančio visišką kompensuojamų vaistinių preparatų priemokų kompensavimą iš Privalomojo sveikatos draudimo fondo biudžeto lėšų senjorams, sulaukusiems 75 ir daugiau metų, parengimas ir pateikimas Vyriausybei
	SAM

	2020 m.
I ketv.
	Įvykdyta.
[bookmark: _Hlk47096043]2019 m. spalio 17 d. priimtas Sveikatos draudimo įstatymo Nr. I-1343 2, 10, 11 ir 15 str. pakeitimo įstatymas Nr. XIII-2492 įpareigojo Vyriausybę iki 2020 m. birželio 30 d. priimti šio įstatymo įgyvendinamuosius teisės aktus. 
2020 m. birželio 17 d. priimtas LRV nutarimas Nr. 647 „Dėl Paciento priemokos už kompensuojamuosius vaistinius preparatus ir medicinos pagalbos priemones padengimo tvarkos aprašo patvirtinimo“. 
[bookmark: _Hlk47095933]Nutarimo tikslas - įgyvendinti Sveikatos draudimo įstatymo 10 straipsnio nuostatas, susijusias su privalomuoju sveikatos draudimu apdraustų asmenų išlaidų kompensuojamiesiems vaistiniams preparatams, kompensuojamosioms medicinos pagalbos priemonėms sumažinimo, kompensuojant visą arba dalį paciento priemokos tikslinėmis valstybės biudžeto lėšomis, pervestomis į Privalomojo sveikatos draudimo fondo biudžetą, kompensavimu. 
Įstatyme nurodytos šios pacientų grupės: 
 -asmenys, kuriems yra 75 metai ir vyresni;
 -neįgalūs arba pensinio amžiaus asmenys, kurie gauna mažas pajamas. 
Šie asmenys nuo 2020-07-01 su elektroniniu receptu gali be priemokos įsigyti:
- visus kompensuojamuosius vaistus;
-visas kompensuojamąsias medicinos pagalbos priemones.  

	
	01-03-03.Darbas-Sveikatos priežiūros įstaigų tinklo konsolidavimas 

	2. 
	01-03-03-09. Aktyviojo gydymo paslaugų skaičiavimo metodikos, į sąnaudas įtraukiant ilgalaikio turto, įsigyto ne Privalomojo sveikatos draudimo fondo biudžeto lėšomis, nusidėvėjimo ir amortizacijos sąnaudas, pakeitimas
	SAM

	2020 m.
II ketv.
	Įvykdyta.
2020-04-17 pasirašytas sveikatos apsaugos ministro įsakymas Nr. V-908 „Dėl Lietuvos Respublikos sveikatos apsaugos ministro 2011 m. rugpjūčio 12 d. įsakymo Nr. V-786 „Dėl aktyviojo gydymo asmens sveikatos priežiūros paslaugų teikimo sąnaudų, apmokamų Privalomojo sveikatos draudimo fondo biudžeto lėšomis, priskyrimo sąnaudų grupėms pagal giminingų diagnozių grupių metodą tvarkos aprašo patvirtinimo“ pakeitimo“. 
Įsakymo 27 punkte nurodyta, kad į Aktyviojo gydymo paslaugų skaičiavimo metodiką įtrauktos ilgalaikio turto, įsigyto ne Privalomojo sveikatos draudimo fondo biudžeto lėšomis, nusidėvėjimo ir amortizacijos sąnaudos. Aktyviojo gydymo paslaugas teikiančios ASPĮ pateikia Valstybinei ligonių kasai Aktyviojo gydymo paslaugas teikiančių ASPĮ veiklos sąnaudų apskaitos ir priskyrimo sąnaudų grupėms pagal giminingų diagnozių grupių (GDR) metodą modelį, pagal kurį bus skaičiuojami giminingų diagnozių grupių kainų koeficientai, pagal kuriuos bus apmokama už aktyviojo gydymo paslaugas nuo 2021 m. sausio 1 d.  

	
	02-02-02.Darbas-Neformaliojo švietimo plėtra, didinant jo įvairovę, prieinamumą ir gerinant kokybę 

	3. 
	02-02-02-01. Finansavimo, skiriamo vaikų neformaliojo švietimo plėtrai (užtikrinant vasaros edukacijos programų įvairovę ir negalią turinčių vaikų įtrauktį) ir kokybei, siekiant mažinti neformaliojo švietimo galimybių skirtumus tarp miesto ir kaimo, įtraukiant nevyriausybines organizacijas, didinimas
	ŠMSM
(SAM)
	2020 m.
II ketv.
	Įvykdyta.
Siekiant tinkamai panaudoti finansavimą, 2019 m. atnaujintas ir patvirtintas Neformaliojo vaikų švietimo (toliau – NVŠ) lėšų skyrimo ir panaudojimo tvarkos aprašas (2019-11-18 švietimo, mokslo ir sporto ministro įsakymu Nr. V-1316).
2019 m. iš ES fondų skirta 12 mln. Eur. Panaudojus šias lėšas NVŠ krepšelio programose 2019 m. dalyvavo 65 proc. vaikų.
2020 m. išlaikomas 2019 metų NVŠ krepšelio finansavimo dydis, skirta 12 mln. eurų. Savivaldybėms rekomenduojama daugiau dėmesio skirti jautriausioms NVŠ problemoms spręsti. Jei NVŠ lėšų yra mažiau nei vaikų, norinčių dalyvauti programose, lėšos pirmiausiai turėtų būti skiriamos spec. ugdymosi poreikių turintiems vaikams bei vaikams, gaunantiems socialinę paramą. Taip pat savivaldybėms rekomenduota plėtojant NVŠ 2020 m. didesnį dėmesį skirti STEAM krypties programoms (techninei kūrybai, technologijoms, gamtos ir ekologijos programoms, informacinėms technologijoms, medijos ar kitoms programoms, didinančioms kūrybiškumą ir įgyvendinamoms naudojant technologijas).
Karantino metu nuotoliniu būdu vykdyta 62 proc. iki karantino vykdytų programų, jose dalyvavo 63 proc. vaikų (lyginant su iki karantino dalyvavusiais). 
Atsižvelgiant į susiklosčiusią situaciją, savivaldybės skatinamos NVŠ veiklas vykdyti ir mokinių vasaros atostogų metu.
Šiuo metu rengiami NVŠ lėšų skyrimo ir panaudojimo tvarkos aprašo pakeitimai: numatoma įteisinti nuotolinio ugdymo formą, taip pat sumažinti administracines procedūras paslaugų teikėjams, veikiantiems keliose savivaldybėse ir pan. 
Savivaldybėms papildomai skirta 8 mln. eurų vasaros stovykloms ir kitoms neformaliojo vaikų švietimo veikloms iki metų galo finansuoti (ministro 2020 m. birželio 2 d. įsakymas Nr. V-823), prioritetą teikiant vaikams su negalia ir veikloms vasaros atostogų metu.
Pirminiam 2021 m. biudžeto projektui pateiktas 19 mln. Eur. NVŠ finansavimo metams poreikis – ši suma sudarytų sąlygas NVŠ veiklų aprėptį padidinti iki 75 proc.  

	
	02-02-04.Darbas-Darnaus profesinio mokymo, mokslo ir studijų institucijų tinklo sukūrimas ir socialinės įtraukties didinimas 

	4. 
	02-02-04-04. Seimo ir Vyriausybės sprendimų dėl mokslo ir studijų institucijų optimizavimo įgyvendinimas
	ŠMSM

	2020 m.
II ketv.
	Įvykdyta.
Mokslo ir studijų institucijų optimizavimas pradėtas 2019 metais.
2019 m. sausio 1 d. Lietuvos edukologijos universitetas (LEU), Aleksandro Stulginskio universitetas (ASU) ir Vytauto Didžiojo universitetas (VDU) tapo konsoliduotu Vytauto Didžiojo universitetu, kuris įgyvendina konsolidavimui skirtas priemones, finansuojamas iš ESF paramos lėšų.
Vyriausybės priimti sprendimai:
• 2019 m. gruodžio 4 d. priimtas nutarimas Nr. 1218 „Dėl sutikimo reorganizuoti Lietuvos socialinių tyrimų centrą, Lietuvos teisės institutą ir Lietuvos agrarinės ekonomikos institutą“. Po reorganizavimo nuo 2021 metų sausio 1 d. veiksianti nauja biudžetinė įstaiga valstybinis mokslinių tyrimų institutas – Lietuvos socialinių mokslų centras. 
• 2020 m. vasario 12 d. Vyriausybė nutarimu Nr. 122 pakeitė Valstybinių universitetų tinklo optimizavimo plano įgyvendinimo priemones: siekis prijungti Mykolo Riomerio universitetą (MRU) prie Vilniaus Gedimino technikos universiteto (toliau – VGTU) pakeistas nuostata optimizuoti VGTU, koncentruojant technologijų mokslų srities potencialą VGTU Saulėtekio miestelyje. Šiuo metu VGTU įgyvendina studijų ir mokslo infrastruktūrai optimizuoti ESF finansuojamas priemones. 
• Menų aukštosios mokyklos, Lietuvos sveikatos mokslų universitetas ir Klaipėdos universitetas įgyvendina priemones, skirtas vidiniam universitetų optimizavimui, ir finansuojamas iš ESF paramos lėšų.
• 2020 m. birželio 3 d. Vyriausybės posėdyje pritarta pertvarkyti Fizinių ir technologijos mokslų centrą (FTMC) iš biudžetinės įstaigos į viešąją.
• 2020 m. birželio 10 d. Vyriausybė nutarimu Nr. 581 pritarė Švietimo, mokslo ir sporto ministerijos siūlymui reorganizuoti Šiaulių universitetą (ŠU) prijungimo prie Vilniaus universiteto (toliau – VU) būdu 2021 m. sausio 1 d. Vyriausybė pritarė Vilniaus universiteto Šiaulių akademijos (VU ŠA) 2021–2025 m. raidos planui ir patvirtino Šiaulių universiteto reorganizavimo prijungimo prie Vilniaus universiteto būdu sąlygų aprašą.
2020 m. birželio 25 d. Seimas priėmė sprendimą dėl Šiaulių universiteto reorganizavimo prijungimo prie Vilniaus universiteto būdu, taip pat patvirtino prijungimo sąlygų aprašą ir planą.
Numatytas finansavimas:
VU 2018–2020 m. skirta 31,99 mln. Eur: studijų kokybei gerinti, Pedagogų rengimo centrų infrastruktūrai atnaujinti Šiauliuose ir Vilniuje, VU medicinos mokslų centrui sukurti. VU skirta 2,8 mln. Eur valstybės biudžeto ir 0,76 mln. Eur – Valstybės investicijų programos lėšų, ŠU skirta 0,35 mln. Eur valstybės biudžeto lėšų. 
Po reorganizavimo VU Šiaulių akademijos veiklai plėtoti ketinama skirti 4,75 mln. Eur papildomai ESF paramos ir 0,3 mln. Eur valstybės biudžeto lėšų. Taip pat į VU investuota valstybei priklausančio nekilnojamojo turto už 10,6 mln. Eur. 
Universitetų prašymu ir ŠMSM teikimu investuojamas / leidžiamas parduoti universitetų patikėjimo teise valdomas valstybės turtas (už 53,6 mln. Eur).  

	
	02-02-06.Darbas-Užsienio lietuvių ir užsieniečių integravimo į Lietuvos švietimo sistemą modelio parengimas ir įgyvendinimas 

	5. 
	[bookmark: _Hlk47096680]02-02-06-06. Lietuvių kalbos testavimo sistemos užsienio lietuviams ir užsieniečiams sukūrimas
	ŠMSM

	2020 m.
II ketv.
	Įvykdyta.
2018 m. pradėtas įgyvendinti Lietuvos Respublikos ir ES lėšomis finansuojamas projektas „Įvairiais būdais įgytų kompetencijų ir kvalifikacijų vertinimo ir pripažinimo sistemos tobulinimas“, kurio viena iš veiklų – „Asmens bendrųjų gebėjimų (bendravimo lietuvių kalba) testavimo sistemos sukūrimas“. 
[bookmark: _Hlk47096739]Elektroninio testavimo sistema parengta naudoti, išbandoma su skirtingomis tikslinėmis grupėmis. Ji užtikrina centralizuotai organizuojamą, efektyvesnį ir patikimesnį pasiekimų patikrinimo vykdymą. Ja galės naudotis lituanistinių mokyklų mokiniai ir asmenys, kuriems Lietuvoje reikia išlaikyti lietuvių kalbos egzaminą, kad gautų teisę gyventi Lietuvoje arba užimti tam tikras pareigas.
2019 m. rudenį pagal lituanistinių mokyklų atliktus A1-A2, B1, B2 lygių bandomųjų testų rezultatus patikslintas kalbos mokėjimo vertinimo modelis.
2020 m. balandžio mėn. įvyko nuotolinis Lietuvių kalbos lygių nustatymo testas. 
Lietuvių kalbos elektroninį testavimo įrankį (sistemą) koordinuoja Nacionalinė švietimo agentūra, juo galima naudotis priklausomai nuo lituanistinių mokyklų technologinių galimybių. 
Testai (užduotys), atliekami naudojantis sistema, bus atnaujinami kasmet (kaip visų egzaminų užduotys).  

	
	02-04-01.Darbas-Kultūros paslaugų infrastruktūros atnaujinimas, viešųjų investicijų poreikį grindžiant kultūros paslaugų kokybės, patrauklumo ir prieinamumo didinimu 

	6. 
	02-04-01-04. Kultūros paveldo, bibliotekų, muziejų, archyvų informacinių išteklių (įskaitant skaitmenines paslaugas) plėtra
	KM
(SM, ŠMSM, EIM)
	2020 m.
I ketv.
	Įvykdyta.
2018 m. pradėti įgyvendinti 7 skaitmeninio kultūros paveldo aktualinimo projektai, kurių metu bus modernizuotos virtualios kultūros paveldo ir kultūrinio turinio informacinės sistemos. Projektams įgyvendinti skirtas finansavimas iš Susisiekimo ministerijos administruojamų ES struktūrinių fondų. 
Kultūros ministerija pagal kompetenciją atliko visus reikalingus veiksmus, susijusius su žemiau įvardintų projektų įtraukimu į valstybinius strateginio planavimo dokumentus, vykdė projektų įgyvendinimo priežiūrą bei organizavo probleminių klausimų sprendimą Lietuvos kultūros paveldo skaitmeninimo tarybos pagrindu. 
Minėtų projektų apimtyje modernizuojamos sistemos ir vykdomos portalų plėtros:
 -Elektroninio paveldo informacinė sistema (VEPIS) ir portalo www.epaveldas.lt plėtra; 
- Lietuvos integrali bibliotekų informacinė sistema (LIBIS) ir portalo www.ibiblioteka.lt plėtra; 
- Lietuvos integrali muziejų informacinė sistema (LIMIS) ir portalo www.muziejai.lt plėtra;
- Elektroninė archyvo informacinė sistema (EAIS); 
- E. KINAS;
- siekiant sukurti naujos kartos elektronines paslaugas Lietuvos radijo ir televizijos archyvo duomenų pagrindu (LRT Mediateka), 2019 m. atliktos E. KINAS ir VEPIS integravimo galimybių bei el. paslaugų kompiuterizavimo analizės, taip pat pradėti skaitmeninimo, programavimo, diegimo ir konfigūravimo darbai; 
- Elektroninių leidinių valdymo informacinė sistema.
Visi projektai vykdomi pagal suplanuotus terminus ir apimtis, jų pabaiga – 2021 m. II pusmetis. 
Taip pat 2019 m. sukurta Nematerialaus kultūros paveldo vertybių sąvado informacinė sistema. Sukurtu sąvadu siekiama užtikrinti nematerialaus kultūros paveldo vertybių nustatymą ir apsaugą, sudaryti sąlygas rinkti, kaupti, sisteminti, saugoti ir teikti fiziniams ir juridiniams asmenims duomenis apie Lietuvoje išlikusias vertybes, sukurti vertybių kompiuterines tekstinių, vaizdo bei garso duomenų bazes, taip pat skleisti informaciją apie vertybes šalies ir tarptautiniu mastu. 

	
	03-05-03.Darbas-Paskatų sistemos vietos ekonominiam potencialui didinti ir infrastruktūrai optimizuoti sukūrimas 

	7. 
	03-05-03-07. Žemės ūkio ministerijos perkėlimas į Kauną
	ŽŪM

	2020 m.
II ketv.
	Įvykdyta.
Vadovaujantis 2020-04-14 žemės ūkio ministro įsakymu (Nr. 3D-285) nuo 2020-08-03 steigiami 3 nauji skyriai, kurių darbo vieta Kauno m., ir patvirtinti jų nuostatai. 
Tai Bendradarbiavimo su savivaldybėmis ir socialiniais partneriais skyrius; Infrastruktūros ir biokuro panaudojimo skyrius; Žinių plėtros ir konsultavimo skyrius (juose atitinkamai bus 6, 7 ir 5 pareigybės). 
Žemės ūkio ministro įsakymu patikslintas pareigybių sąrašas ir patvirtinti pareigybių aprašymai. 
Nuo 2019-04-01 Kaune dirba Programinio, projektinio valdymo ir analizės skyrius -7 pareigybės, o nuo 2020 m. rugpjūčio 3 d. veiks 4 savarankiški skyriai, kuriuose įsteigtos 25 pareigybės.  

	
	04-01-05.Darbas-Energijos vartojimo efektyvumo didinimas 

	8. 
	04-01-05-10. Teisinių priemonių, įpareigojančių taupyti energiją, sukūrimas
	EM
(AM, FM, KAM, KM, SADM, SM, SAM, ŠMSM, TM, URM, VRM, EIM, ŽŪM)
	2020 m.
II ketv.
	Įvykdyta.
[bookmark: _Hlk47098195][bookmark: _Hlk47098237]Teisinės priemonės, įpareigojančios taupyti energiją sukurtos.
2020 m. birželio 26 d. Seimas priėmė Energijos vartojimo efektyvumo didinimo įstatymą bei susijusius kitų Įstatymų pakeitimus, kurių esminės nuostatos:
1) Energetikos vartojimo efektyvumo didinimo įstatymo projektu: 
1. Nustatomas pirminės ir galutinės energijos suvartojimo ir energijos sutaupymo uždavinys iki 2030 metų t. y. siekiama, kad diegiant ir taikant energijos vartojimo efektyvumo didinimo priemones pas energijos vartotojus iki 2030 metų būtų sutaupyta, skaičiuojant suminiu metodu, 27 280 GWh galutinės energijos, o Lietuvos pirminės energijos suvartojimas būtų ne didesnis kaip 5 462 ktne, galutinės energijos suvartojimas – ne didesnis kaip 4 526 ktne;
2. Įteisinamas energijos efektyvumo didinimo pirmumo principo taikymas Lietuvoje; 
3. Nustatomos atsakingos institucijos, kurios privalo užtikrinti nustatomo privalomo sutaupyti energijos kiekio tikslo pasiekimą iki 2030 metų, proporcingai pagal to sektoriaus dalį, atsižvelgiant į 2016–2018 metais suvartotos galutinės energijos vidurkį:
3.1. EIM, atsakingai už energijos efektyvumo didinimo priemonių diegimą pramonės sektoriuje, užtikrinti ne mažesnį kaip 5 456 GWh privalomą sutaupyti energijos kiekį;
3.2. AM ir EM, atsakingoms už energijos efektyvumo didinimo priemonių diegimą paslaugų ir namų ūkių sektoriuose, užtikrinti ne mažesnį kaip 10 366 GWh privalomą sutaupyti energijos kiekį;
3.3. SM, atsakingai už energijos efektyvumo didinimo priemonių diegimą transporto sektoriuje, užtikrinti ne mažesnį kaip 10 912 GWh privalomą sutaupyti energijos kiekį;
3.4. ŽŪM, atsakingai už energijos efektyvumo didinimo priemonių diegimą žemės ūkio sektoriuje, užtikrinti ne mažesnį kaip 546 GWh privalomą sutaupyti energijos kiekį. 
4. Nustatomas įpareigojimas valstybės institucijoms, kurios įgyvendina ar rengia naujas energijos vartojimo efektyvumo didinimo politikos priemones, pirmenybės tvarka jas įgyvendinti pažeidžiamuose namų ūkiuose ir socialiniuose būstuose;
2) Elektros energetikos įstatymo projektu:
Siekiant reglamentuoti naują elektros energijos paklausos valdymo priemonę – paklausos telkimo veiklą, apibrėžtos naujos sąvokos: vartotojo elektros energijos paklausos pokytis, elektros energijos paklausos telkimas, nepriklausomas elektros energijos paklausos telkėjas, taip pat apibrėžtas nepriklausomas paklausos telkėjas kaip elektros energijos rinkos dalyvis, kuris vykdo leidimais reguliuojamą veiklą, be to, sudaromos prielaidos nustatyti nediskriminacines nepriklausomo paklausos telkėjo dalyvavimo elektros energijos, balansavimo ir rezervinės galios rinkose technines ir kitas sąlygas.
3) Šilumos ūkio įstatymo projektu:
[bookmark: _Hlk47098432]1. Sistemiškai įgyvendinamas energijos vartojimo efektyvumo didinimo pirmumo principas ir įpareigojimas perkeliamas šilumos ūkį reglamentuojantį ŠŪĮ. 
2. Nustatomas įpareigojimas šilumos tiekėjams nuo 2020 m. spalio 26 d. įrengti naujus atsiskaitomuosius šilumos ir karšto vandens apskaitos prietaisus ar šilumos skaitiklius arba daliklius.  

	
	04-02-02.Darbas-Reguliavimo naštos verslui mažinimas 

	9. 
	[bookmark: _Hlk47098511]04-02-02-01. Mažiausiai 2 pasirinktuose sektoriuose, įvertinus atitinkamą valdymo sritį reglamentuojančius teisės aktus, priemonių, mažinančių reguliavimo naštą verslui, nustatymas
	EIM
(AM, SM, SAM)
	2020 m.
II ketv.
	Įvykdyta.
[bookmark: _Hlk47098558]Projekto „Teisinio reguliavimo tinkamumo patikros“ metu atliktos teisinio reguliavimo tinkamumo patikros 3 srityse: chemijos, gamybinių projektų vystymo ir transporto.
1) Chemijos sritis. Atlikta patikra ir parengta bei 2018 m. vasario 6 d. pateikta chemijos srities patikros ataskaita bei Prisitaikymo išlaidų skaičiavimo pinigine išraiška metodika ir jos taikymo gairės, parengti ir 2018 m. liepos 5 d. pateikti pasiūlymai, turintys sumažinti reguliavimo naštą ūkio subjektams 1,445 mln. eurų. 2018 m. gegužės 15 ir 23 dienomis suorganizuoti Mokymai, skirti valstybės tarnautojų praktinių įgūdžių, kaip vertinti ir skaičiuoti prisitaikymo išlaidas, formavimui. Šiai dienai įgyvendinta dalis pasiūlymų, mažinančių reguliavimo naštą 1,37 mln. eurų.
2) Gamybinių projektų vystymo sritis. Atlikta patikra, parengta bei 2019 m. balandžio 2 d. pateikta šios srities patikros ataskaita, parengti ir 2019 m. balandžio 30 d. pateikti pasiūlymai dėl teisinio reguliavimo tobulinimo, turintys sumažinti reguliavimo naštą 11,57 mln. eurų. 2019 m. birželio 4 d. išsiųsti raštai AM ir SAM, kad jos nurodytų terminus, kada ruošiasi įgyvendinti pasiūlymus. 2019 m. birželio 6 d. ir liepos 2 d. įvyko pasiūlymų pristatymas socialiniams ekonominiams partneriams. Derinant Statybos įstatymo pakeitimo projektą, EIM teikė pastabas Aplinkos ministerijai 2019 m. gegužės 31 d. ir 2020 m. vasario 17 d. raštais. EIM 2019 m. lapkričio 11 d. raštu dar kartą priminė apie minėtų pasiūlymų įgyvendinimą. 2020 m. kovo 23 d. ir birželio 9 d. išsiųsti pakartotiniai raštai AM ir SAM dėl pasiūlymų įgyvendinimo terminų su raginimu įgyvendinti pasiūlymus ir pasiekti reguliavimo naštos mažinimo rodiklį. 
[bookmark: _Hlk47098658]3)Transporto sritis. Atlikta patikra, parengta bei 2019 m. balandžio 1 d. pateikta patikros transporto srityje ataskaita, 2019 m. balandžio 26 d. pateikti siūlymai dėl reguliavimo naštos sumažinimo už 5,085 mln. eurų. 2019 m. birželio 4 d. išsiųstas raštas Susisiekimo ministerijai (SM), prašant nurodyti terminus, kuriais įgyvendins pasiūlymus. Įgyvendinta dalis pasiūlymų, mažinančių reguliavimo naštą 89,1 tūkst. eurų. 2020 m. kovo 23 d. ir birželio 9 d. išsiųsti pakartotiniai raštai SM dėl pasiūlymų įgyvendinimo terminų su raginimu įgyvendinti pasiūlymus ir pasiekti reguliavimo naštos mažinimo rodiklį. 
Šiuo metu bendra projekto įgyvendintais pasiūlymais sumažinta reguliavimo našta ūkio subjektams sudaro 1,47 mln. eurų, t. y. priemonę galima laikyti įgyvendinta, nes buvo išnagrinėti 3 pasirinkti sektoriai ir pasiektas 1 mln. eurų rodiklis. 
EIM ir toliau atlieka neįgyvendintų pasiūlymų stebėseną ir imasi visų nuo EIM priklausančių priemonių, kad projektas būtų įgyvendintas visa apimtimi. 

	
	04-02-12.Darbas-Vartotojų apsaugos sistemos veiksmingumo didinimas, sukuriant aiškų ir skaidrų reguliavimą, optimizuojant vartotojų apsaugos procesus 

	10. 
	04-02-12-04. Įstatymų, numatančių atsakomybę už vartotojų teisių pažeidimus, pakeitimų parengimas ir priėmimas siekiant padidinti pažeidimus tiriančių institucijų įgaliojimus, nustatyti vienodas ir aiškias tyrimų procedūras
	TM
(FM, SM, SAM, EIM)
	2020 m.
II ketv.
	Įvykdyta.
Įgyvendinant Reglamentą (ES) 2017/2394, kuriame nustatyti Europos Sąjungos valstybių narių vartotojų apsaugos kompetentingų institucijų minimalūs tyrimo ir vykdymo užtikrinimo įgaliojimai, 2019 m. lapkričio 14 d. priimtas Vartotojų teisių apsaugos įstatymo pakeitimas Nr. XIII-2514 ir kiti lydimieji įstatymų (Reklamos įstatymo, Elektroninių ryšių įstatymo, Lietuvos banko įstatymo, Informacinės visuomenės paslaugų įstatymo ir Visuomenės informavimo įstatymo ) pakeitimai. 
Įsigaliojus įstatymų pakeitimams 2020 m. sausio 17 d., VVTAT suteikta daugiau įgaliojimų ginant vartotojų teises.
VVTAT, gindama vartotojų kolektyvinius interesus, turi įgaliojimus verslininkams taikyti laikinąsias apsaugos priemones – įpareigoti pardavėjus ar paslaugų teikėjus paskelbti vartotojams svarbią informaciją, sustabdyti žalą sukeliančius veiksmus, patikrinti pardavėjų, paslaugų teikėjų veiklą. Be to, įstatymų pažeidimams tirti VVTAT galės gauti visą reikalingą informaciją, įskaitant ir finansų rinkos dalyvių bei elektroninių ryšių paslaugų teikėjų turimus duomenis.
Vyriausybė 2020 m. vasario 5 d. priėmė nutarimą „Dėl 2017 m. gruodžio 12 d. Europos Parlamento ir Tarybos reglamento (ES) 2017/2394 dėl nacionalinių institucijų, atsakingų už vartotojų apsaugos teisės aktų vykdymo užtikrinimą, bendradarbiavimo, kuriuo panaikinamas reglamentas (EB) Nr. 2006/2004, nuostatų įgyvendinimo“ ir nutarimą „Dėl Lietuvos Respublikos Vyriausybės 2015 m. gruodžio 23 d. nutarimo Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“ pakeitimo“.  

	
	05-03-04.Darbas-Žmogaus teisių apsaugos ir pasitikėjimo teisingumo sistema stiprinimas 

	11. 
	05-03-04-05. Neįgalių asmenų įgalinimas ginti savo teises, palaipsniui sukuriant pagalbos priimti sprendimus modelį
	SADM
(SAM, TM)
	2020 m.
II ketv.
	Įvykdyta.
2019 m. lapkričio 7 d. socialinės apsaugos ir darbo ministro įsakymu Nr. A1-677 „Dėl darbo grupės pagalbos priimant sprendimus modeliui sukurti“ suformuota darbo grupė, kurioje dalyvauja SADM, SAM, TM atstovai, nevyriausybinių organizacijų bei žmonių su negalia šeimų atstovai. 
Darbo grupės veikloje analizuojamas asmens socialinių, sveikatos ir kt. paslaugų poreikis, veiksnumo instituto teisinis reguliavimas, plėtros galimybės ir teisinės spragos, kurių pagrindu teikiamos rekomendacijos teisės aktų tobulinimui. 
Darbo grupė parengė pagalbos priimant sprendimus modelį su modelio įgyvendinimo tvarkaraščiu, kuriame numatyti žingsniai dėl pagalbos priimant sprendimus aprašo parengimo, tyrimų įgyvendinimo (siekiant išanalizuoti psichikos sveikatos centruose dirbančių socialinių darbuotojų ir savivaldybėse dirbančių socialinių darbuotojų veiklos specifiką dalyvaujant veiksnumo ribojimo ir pagalbos teikimo procese), bandomųjų paslaugų teikimu, paslaugų teikimo efektyvumo ir teisės aktų analize.
Modelio įgyvendinimo trukmė – 2,5 metų.
2020 m. II ketv. pabaigoje prasidėjo NRD prie SADM koordinuojamas projektas „Nuo globos link galimybių: bendruomenių paslaugų plėtra“, kuriame bus teikiama bandomoji paslauga – pagalba priimant sprendimus, kurios „pilotavimas“ ir praktinė patirtis padės geriau apibrėžti pagalbos priimant sprendimus paslaugos turinį. Preliminarus paslaugų gavėjų skaičius – 324 žmonės su negalia.  

	12. 
	05-03-04-06. Teismų struktūrinės reformos įgyvendinimo užtikrinimas ir jos rezultatų stebėsenos atlikimas kartu su teisėjų savivalda
	TM

	2020 m.
I ketv.
	Įvykdyta.
Seimas 2016 m. birželio 23 d. priėmė Lietuvos Respublikos teismų reorganizavimo įstatymą ir susijusius įstatymus dėl teismų reformos (vietoj 49 veikusių apylinkių teismų veikia 12 apylinkių teismų, vietoj 5 veikusių apygardų administracinių teismų veikia 2 apygardų administraciniai teismai). Įstatymai įsigaliojo 2018 m. sausio 1 d. Iki to laiko buvo priimti įgyvendinamieji teisės aktai, susiję su teismų reforma, taip pat įgyvendintos reikalingos organizacinės priemonės, taip sudarant prielaidas teismų reformos įgyvendinimui.
[bookmark: _Hlk47098933]Teismų reformos (teismų reorganizavimo) rezultatai buvo apžvelgti 2018 m. Teismų veiklos apžvalgoje, kurioje nurodyta, kad buvo pasiekti reformos tikslai (teismų sistema tapo dinamiškesnė, organizuojami išvažiuojamieji teismo posėdžiai, efektyviau valdomi teismų žmogiškieji ir finansų ištekliai, darbo krūvis teismuose tapo tolygesnis, bylos nagrinėjamos greičiau ir efektyviau, efektyvesnis klientų aptarnavimas teismuose, geriau užtikrintas nepilnamečių liudytojų ir nukentėjusiųjų apklausų organizavimas teismuose, sukurta nauja teisėjų savivaldos grandis – teismo teisėjų susirinkimas).
2020 m. kovo 3 d. Teisingumo ministerija pateikė Vyriausybei išsamią informaciją apie 6 veiksmo „teismų struktūrinės reformos įgyvendinimo užtikrinimas ir jos rezultatų stebėsenos atlikimas kartu su teisėjų savivalda“ įgyvendinimą, nurodydama, kokių tikslų siekta teismų reforma ir kokie rezultatai buvo pasiekti įgyvendinus teismų reformą. Teisingumo ministerija bendradarbiauja su Teisėjų taryba, kuri sudariusi darbo grupę, vertinančią tolesnio galimo apylinkių teismų optimizavimo perspektyvas.  



[bookmark: _Hlk46920375]VĖLUOJAMI ĮVYKDYTI 2017 M. – 2020 M. II KETV. VEIKSMAI 

	
	Vyriausybės programos plano veiksmų pavadinimai
	Įvykdymo data
	Informacija apie veiksmų vykdymą 

	
	APLINKOS MINISTERJA

	1. 
	01-05-01-05. Individualių nuotekų tvarkymo apskaitos ir kontrolės sistemos sukūrimas ir įdiegimas įgyvendinant ES reikalavimus ir bendradarbiaujant su savivaldybėmis
	2018 m.
IV ketv.
	Vykdoma.
[bookmark: _Hlk47073883]Vėluojama sukurti informacinę sistemą, nes užtruko techninių specifikacijų rengimas ir viešųjų pirkimų procedūros.
1. 2020-01-06 pasirašyta sutartis dėl individualių nuotekų tvarkymo sistemų ir individualių gręžinių požeminiam vandeniui išgauti inventorizacijos ir preliminarių aglomeracijų ribų nustatymo, vykdymo terminas – 2020-10-09.
[bookmark: _Hlk47073817]2. 2019-09-20 paskelbtas viešųjų pirkimų konkursas „Individualių nuotekų tvarkymo sistemų registravimo sistemos (INTSRS) sukūrimas ir diegimas“ investicijų projekto (galimybių studijos) parengimo paslaugoms įsigyti. 2020-02-04 pasirašyta viešųjų pirkimų sutartis. Pristatytas galutinis rezultatas, kuris pagal sutarties sąlygas, turi būti pataisytas pagal per pirmąją derinimo iteraciją atsakingų už suderinimą institucijų (Aplinkos ministerijos ir (arba) Informacinės visuomenės plėtros komiteto) pateiktas pastabas.
3. Parengta techninė specifikacija, rengiamos konkurso sąlygos INTSRS techninei specifikacijai ir techninei priežiūrai pirkti.
4. Konkursas INTSRS registravimo sistemos sukūrimui ir diegimui pirkti bus skelbiamas užbaigus 1–3 punktuose nurodytus projektus. Preliminariais duomenimis, atlikti pirkimus ir pasirašyti sutartį dėl INTSRS diegimo numatoma 2020 m. gruodžio mėn. 
Apskaitos ir kontrolės sistemą planuojama įdiegti iki 2022 m. pabaigos.  

	2. 
	01-05-02-01. Geriamojo vandens tiekimo ir nuotekų tvarkymo įstatymo pakeitimo įstatymo, įtvirtinančio įmonių stambinimo modelį ir jo įgyvendinimo tvarką, projekto parengimas
	2019 m.
II ketv.
	Vykdoma.
[bookmark: _Hlk47074190]Vėluojama parengti Geriamojo vandens tiekimo ir nuotekų tvarkymo įstatymo pakeitimus, nes tik 2019 m. gruodį užbaigta analizė ir pasiūlyti vandentvarkos įmonių stambinimo modelių scenarijai.
2020-01-20 ministrų pasitarime pasirinktas modelis įmones stambinti palaipsniui, atsižvelgiant į jų atitiktį nustatytiems licencijuojamos veiklos kriterijams (tarpinis modelis, kurio nebuvo pateiktose alternatyvose). Atsižvelgiant į tai, parengtas įstatymo pakeitimo projektas, derinamas ministerijoje. 
[bookmark: _Hlk47074434][bookmark: _Hlk47074457]Kadangi projekto diskusijai būtini pasitarimai su savivaldybėmis ir suinteresuotomis institucijomis, įstatymo projektą planuojama pateikti Vyriausybei 2021 m.
Įstatymo projekto derinimas su suinteresuotomis institucijomis ir priėmimas Seime gali užsitęsti dėl kardinaliai skirtingų suinteresuotų pusių (įskaitant savivaldybes, savivaldybių įmones) interesų ir išankstinio nepritarimo būtinoms pertvarkoms.  

	3. 
	01-05-02-03. Vandens įmonių stambinimo įgyvendinimo priežiūros sistemos sukūrimas
	2020 m.
I ketv.
	Vykdoma.
Vandentvarkos įmonių stambinimo analizės ir alternatyvų nustatymo metu išaiškėjo, kad šis priežiūros mechanizmas bus įtvirtintas rengiamame Geriamojo vandens tiekimo ir nuotekų tvarkymo įstatymo pakeitime, kuriame bus įvirtintas ir pats įmonių pertvarkos modelis.
Parengtas įstatymo pakeitimo projektas, kuriame nustatyti priežiūros mechanizmo pagrindai (nustatytos už priežiūrą atsakingos institucijos, jų funkcijos, kriterijai, pagal kuriuos bus vykdoma priežiūra) – šis veiksmas vykdomas kartu su 1.5.2.1 veiksmu.  

	4. 
	01-05-03-11. Ilgalaikių nacionalinių klimato kaitos valdymo politikos tikslų nustatymas, siekiant įgyvendinti Paryžiaus klimato kaitos susitarimą
	2019 m.
IV ketv.
	Vykdoma.
Laukiama Seimo sprendimo.
Vyriausybė 2019 m. gruodžio 30 d. nutarimu Nr. 1326 pateikė Seimui Nacionalinės klimato kaitos valdymo politikos strategijos pakeitimo projektą, kuriame nustatyti ilgalaikiai nacionaliniai klimato kaitos valdymo politikos tikslai, siekiant įgyvendinti Paryžiaus klimato kaitos susitarimą.
Strategija atnaujinama 2021–2050 m. laikotarpiui, atsižvelgiant į tai, kad šiuo metu galiojančioje Strategijoje nustatyti trumpalaikiai tikslai ir uždaviniai 2013–2020 m. laikotarpiui baigs galioti 2021 m.
Strategijos projekte nustatomi trumpalaikiai (iki 2030 m.), indikatyvūs vidutinės trukmės (iki 2040 m.) ir ilgalaikiai (iki 2050 m.) klimato kaitos švelninimo (išmetamųjų ŠESD kiekio mažinimo) ir prisitaikymo prie klimato kaitos tikslai ir uždaviniai.
Nors Strategijos projektas pristatytas Seimo 2020-01-14 posėdyje, tačiau iki šiol neapsvarstytas, nes Seimo Kaimo reikalų komitete nuspręsta daryti pertrauką iki rudens sesijos. 
Strategijos pakeitimo patvirtinimas susijęs su įsipareigojimų ES vykdymu (vėluojama), Lietuvai gresia pažeidimo procedūra. Apie susidariusią situaciją AM ne kartą informavo Seimo komitetus (Aplinkos apsaugos  (pagrindinį), ERK ir Seimo narius), deja KRK sprendimo nepakeitė.  

	5. 
	01-05-04-04. Grunto naudojimo tvarkos pakeitimas, siekiant efektyviai naudoti žemės gelmių išteklius
	2017 m.
IV ketv.
	Vykdoma.
Vėluojama atlikti tvarkos pakeitimus, nes užtruko Žemės gelmių įstatymo priėmimas ir liko nepakeistas įstatymo 22 straipsnis.
Vėluojama atlikti Grunto naudojimo tvarkos aprašo pakeitimus, nes tai tiesiogiai priklausė nuo Žemės gelmių įstatymo pakeitimo įstatymo projekto priėmimo Seime. Šio įstatymo priėmimas planuotas dar 2019 m. kovo mėn. (Seimui pateiktas 2018-03-07), tačiau kelis kartus atidėtas. Žemės gelmių įstatymo pakeitimo (nauja redakcija) projektas priimtas tik 2019-10-15, tačiau įstatymo 22 str., įsigaliojusiame nuo 2020-07-01, nereglamentuojamos principinės nuostatos dėl žemės paskirties grunto karjerams įrengti, šių karjerų dydžio ir gylio. Todėl Grunto naudojimo tvarko aprašas, tvirtinamas aplinkos ministro įsakymu, negali būti patikslintas, nepatikslinus Žemės gelmių įstatymo 22 str. (reglamentuojančio grunto karjerus). 
AM 2020 m. rudenį ketina inicijuoti Žemės gelmių įstatymo 22 straipsnio pakeitimo projektą ir pateikti Vyriausybei svarstyti.  

	6. 
	01-05-04-06. Miškų įstatymu įtvirtintos bendrųjų miškų ūkio reikmių finansavimo sistemos pakeitimas, siekiant geriau išsaugoti visuomenei svarbias miško ekosistemų paslaugas, racionaliau ir tikslingiau panaudoti bendrosioms miškų ūkio reikmėms tenkinti skirtas tikslines valstybės biudžeto lėšas
	2019 m.
IV ketv.
	Vykdoma.
Laukiama Seimo sprendimo.
Vyriausybė 2019 m. gruodžio 30 d. nutarimu Nr. 1322 pritarė Aplinkos ministerijos parengtam Miškų įstatymo pakeitimo projektui (Nr. XIIIP-4399) ir pateikė jį Seimui. Įstatymo pakeitimu numatoma tobulinti bendrųjų miškų ūkio reikmių finansavimo sistemą, siekiant geriau išsaugoti visuomenei svarbias miško ekosistemų paslaugas, racionaliau ir tikslingiau panaudoti bendrosioms miškų ūkio reikmėms skirtas tikslines valstybės biudžeto lėšas. Įvertinant naujų aplinkos iššūkių kontekste besikeičiančias kai kurias miškų politikos nuostatas ir augantį poreikį finansuoti tam tikras naujas su klimato kaita, gamtosauga ar socialiniais visuomenės aspektais susijusias bendrąsias miško reikmes, siekiant sudaryti papildomas finansines prielaidas privačių miškų ūkio valstybinio reguliavimo priemonėms įgyvendinti, siūloma praplėsti šiuo metu patvirtintą bendrųjų miškų ūkio reikmių ir gamtotvarkos priemonių miškuose sąrašą naujomis svarbiomis bendrosiomis miško reikmėmis.
Šiuo įstatymo pakeitimu taip pat tobulinamos kitos valstybinio reguliavimo priemonės visuomenei svarbioms miško ekosistemų paslaugoms išsaugoti: 
1. numatoma mažinti plynųjų miškų kirtimų skaičių, juos pirmiausia ribojant biologiniu požiūriu vertingiausiuose miškuose, ypač esančiuose saugomose teritorijose;
2. siūloma išlaikyti kuo optimalesnį sukauptos medienos ir jos prieaugio panaudojimą nenustatant perteklinių apribojimų likusiuose šalies miškuose ir sudarant prielaidas racionaliai naudoti miško išteklius;
3. numatoma nustatyti kompensavimo privačių miškų savininkams už nustatytus veiklos apribojimus miškuose, esančiuose ne saugomose teritorijose, tvarką;
4. numatoma leisti paversti miško žemę kitomis naudmenomis tais atvejais, kai tai būtina EB svarbos natūralioms buveinėms saugomose teritorijose atkurti.
Įstatymo pakeitimo projektas pristatytas Seimo 2020-04-07 posėdyje, 2020-05-20 svarstytas Kaimo reikalų komitete (papildomas), siūloma grąžinti rengėjams tobulinti parengiant naujos redakcijos Miškų įstatymo projektą. Seimo Aplinkos apsaugos komitete nuspręsta liepos 28 d. pradėti šio projekto klausymus, svarstymas komitete nukeltas į Seimo rudens sesiją.  

	7. 
	01-05-04-07. Privačių miškų ūkio teisinio reguliavimo masto ir administracinės naštos mažinimas, suteikiant daugiau sprendimo teisių ir atsakomybės patiems miško savininkams, miškų kontrolę orientuojant į esminę įtaką miško ekosistemai turinčias miškų ūkio veiklas
	2019 m.
IV ketv.
	Vykdoma.
Vėluojama parengti sprendimo projektą dėl nesuderinamų pozicijų.
Siekiant supaprastinti leidimų kirsti mišką išdavimo ir pranešimų apie ketinimą kirsti mišką pateikimo tvarką, AM rengė Vyriausybės tvirtinamų Privačių miškų tvarkymo ir naudojimo nuostatų ir aplinkos ministro tvirtinamo Leidimų kirsti mišką išdavimo tvarkos aprašo pakeitimų projektai. Tačiau suinteresuotos visuomenės grupės, susijusios su miškų apsaugos klausimais, teikia siūlymus dėl visiškai priešingo reguliavimo, t. y. dėl veiklos miškuose sugriežtinimo ir didesnio valstybės vaidmens reguliuojant visą veiklą miškuose, įskaitant ir privačiuose miškuose. Todėl nuspręsta neteikti minėtų projektų, o pratęsti diskusijas dėl galimų teisinio reguliavimo variantų. 
Atsižvelgiant į klausimo aktualumą ir siekiant kokybiškesnių, subalansuotų ir privačių miškų savininkų bei kitų visuomenės grupių lūkesčius atitinkančių sprendimų dėl privačių miškų ūkio teisinio reguliavimo masto ir administracinės naštos mažinimo, AM parengė Miškų įstatymo pakeitimo įstatymo projektą ir 2020-05-11 pateikė pirminiam derinimui privačių miškų savininkus atstovaujančioms asociacijoms, VĮ Valstybinių miškų urėdija ir Valstybine miškų tarnybai. Gauta daug pastabų ir pasiūlymų, projektas tikslinimas, artimiausiu metu numatoma teikti derinimui suinteresuotoms institucijoms ir plačiajai visuomenei. Iki rudens numatoma jį pateikti Vyriausybei, planuojant Seimui pateikti svarstyti rudens sesijoje.  

	8. 
	01-05-06-05. Teritorijų planavimo ir statybos valstybinės priežiūros įstatymo pakeitimas – Valstybinės teritorijų planavimo ir statybos inspekcijos prie Aplinkos ministerijos ikiteisminių ginčų nagrinėjimo komisijų įteisinimas
	2018 m.
IV ketv.
	Vykdoma.
Iš dalies įvykdyta, laukiama Seimo sprendimo.
Seimo nario Kęstučio Mažeikos pateiktas Seimui Teritorijų planavimo ir statybos valstybinės priežiūros įstatymo Nr. XII-459 8, 16, 17, 25 straipsnių pakeitimo ir papildymo 11(1), 25(1), 25(2) straipsniais įstatymo projektas, registruotais TAIS 2019-07-11, Nr. XIIIP-3687.
Šis įstatymo projektas yra kaip lydimasis teikiant Statybos įstatymo pakeitimo įstatymo projektą. 
Seimo kanceliarijos Teisės departamento išvada pateikta 2019-07-16, Teisingumo ministerijos Europos teisės departamento – 2019-07-30. Seimo Aplinkos apsaugos komitete svarstytas 2019-09-18, nutarta daryti svarstymo komitete pertrauką.
Tikėtina, kad bus svarstoma  Seimo rudens sesijoje.

	9. 
	01-05-06-08. Statybos įstatymo pakeitimo įstatymo projekto parengimas – ekonominių sankcijų, proporcingų statybos mastui ir pažeidimo dydžiui, nustatymas
	2018 m.
IV ketv.
	Vykdoma.
Iš dalies įvykdyta, laukiama Seimo sprendimo.
Seimo nario Kęstučio Mažeikos pateiktas Seimui Statybos įstatymo Nr. I-1240 17, 24, 27, 28, 34, 39, 42, 44, 45, 47, 55, 56 ir 67 straipsnių pakeitimo įstatymo projektas, registruotais TAIS 2019-07-11, Nr. XIIIP-3686.
Seimo kanceliarijos Teisės departamento išvada pateikta 2019-07-16, Teisingumo ministerijos Europos teisės departamento – 2019-08-02. Seimo Aplinkos apsaugos komitete svarstytas 2019-09-18, nutarta daryti svarstymo komitete pertrauką. Posėdžio data dar nenumatyta.
Tikėtina, kad bus svarstoma  Seimo rudens sesijoje.

	10. 
	04-01-04-01. Didesnės gamintojų atsakomybės įgyvendinant žiedinės ekonomikos tikslus nustatymas, stiprinant organizacijų kontrolės ir savikontrolės mechanizmą, finansinę atskaitomybę – Pakuočių ir pakuočių atliekų tvarkymo įstatymo pakeitimo įstatymo projekto parengimas ir pateikimas Seimui
	2019 m.
IV ketv.
	Vykdoma.
Veiksmo įvykdymas vėluoja, nes Vyriausybės 2019 m. rugsėjo 25 d. nutarimu Nr. 975 pakeista (išplėsta) veiksmo formuluotė, kadangi patvirtintas ES žiedinės ekonomikos paketas, kuriame nustatytas įpareigojimas stiprinti gamintojų atsakomybę. Būtinybę peržiūrėti atsakomybę už pakuočių ir pakuočių atliekų tvarkymą ir tobulinti galiojančią sistemą akcentuoja visi šios srities dalyviai (kontroliuojančios institucijos, gamintojai ir importuotojai, atliekų tvarkytojai, savivaldybės). 
Atsižvelgiant į tai, iš esmės peržiūrima visa pakuočių ir pakuočių atliekų tvarkymo sistema, įvertinant ir ES patvirtintą Žiedinės ekonomikos paketą.
[bookmark: _Hlk47075763]Iki 2020 m. apibendrinti sukurtos darbo grupės narių pateikti pasiūlymai, atlikta pasiūlymų SSGG analizė, organizuoti 3 susitikimai su atskiromis ūkio subjektų grupėmis (gamintojų ir importuotojų organizacijomis, atliekų tvarkytojais, savivaldybėmis) dėl keičiamų Įstatymo nuostatų suderinimo, geriausių sprendimų išgryninimo. 
2020 m. pradžioje parengtas Pakuočių ir pakuočių atliekų tvarkymo įstatymo pakeitimo įstatymo projektas (jo rengimas ir derinimas AM viduje užsitęsė dėl didelės darbuotojų kaitos ir jų trūkumo, darbų gausos (įskaitant naujus prioritetus dėl COVID-19 pandemijos) ir sudėtingo derinimo esant plačiam suinteresuotų pusių su skirtingais interesais rato). 
Įstatymo projektas 2020-07-22 pateiktas derinti 76 suinteresuotoms institucijoms. Išvadų laukiama iki 2020-08-05. Įstatymo projektą suderinus su suinteresuotomis institucijomis, jis bus teikiamas Vyriausybei (planuojama rugpjūčio-rugsėjo mėn.).  

	11. 
	04-01-04-03. Atskirojo maisto atliekų surinkimo įgyvendinimas, komposto kokybės kriterijų ir sertifikavimo procedūrų patvirtinimas
	2018 m.
IV ketv.
	Vykdoma.
Vėluojama patvirtinti  aplinkos ministro įsakymus.
3 įsakymų projektai turi būti notifikuoti Europos Komisijai. Vėluojama, nes užtruko aplinkos ministro įsakymų derinimas dėl darbuotojų, dirbančių atliekų klausimais, kaitos, darbų gausos ir sudėtingo derinimo (daug skirtingų suinteresuotų pusių).
Aplinkos ministro 2020 m. liepos 3 d. įsakymu Nr. D1-410 pakeisti (išdėstyti nauja redakcija) reikalavimai nuotekų dumblui tvarkyti ir panaudoti, kurie įsigalios 2021-01-01. Žiedinės ekonomikos tikslais nustatyta, kad apdorotą dumblą bus galima naudoti žemės ūkyje, energiniams augalams, žaliavinių medžių ir krūmų plantacijoms ir pan. auginti, pažeistoms teritorijoms (pavyzdžiui, karjerams, išeksploatuotiems durpynams, uždaromiems sąvartynams, kelių sankasoms ir kt.), miesto žaliosioms erdvėms ir pakelėms rekultivuoti. Naujaisiais reikalavimais siekiama spręsti iš dumblo apdorojimo įrenginių sklindančių kvapų, netinkamo kompostavimo ir komposto laikymo problemas. Plačiau apie tai: http://am.lrv.lt/lt/naujienos/nauji-reikalavimai-nuoteku-dumblui-tvarkyti-ir-panaudoti.
Derinami kiti 2 įsakymų projektai:
- Biologiškai skaidžių atliekų kompostavimo aplinkosauginių reikalavimų pakeitimai patikslinti pagal paskutines suinteresuotų institucijų pastabas, derinami AM viduje ir bus teikiami Lietuvos standartizacijos departamentui notifikuoti EK;
- Reikalavimų techninio komposto, techninio raugo ir stabilato kokybei ir naudojimui pakeitimai 2020-04-15 pateikti Standartizacijos departamentui notifikuoti EK. 
Laukiama EK išvadų.  

	12. 
	04-01-04-06. Atliekų kainodaros principų, taikomų teikiamoms komunalinių atliekų tvarkymo paslaugoms, ir savivaldybių atsakomybės už komunalinių atliekų tvarkymo paslaugų neteikimą, netinkamą teikimą, užduočių neįvykdymą patvirtinimas – Atliekų tvarkymo įstatymo pakeitimo įstatymo projekto parengimas ir priėmimas
	2018 m.
I ketv.
	Vykdoma.
Iš dalies įvykdyta, laukiama Seimo sprendimo.
Atliekų tvarkymo įstatymo pakeitimo projektas (Nr. XIIIP-4988) Vyriausybės 2020-06-10 nutarimu Nr. 586 pateiktas Seimui. 
Seime 2020-06-18 įstatymo projektui pritarta po pateikimo. Projekto svarstymas numatytas Seimo IX (rudens) sesijoje.
Atliekų tvarkymo įstatymo pakeitimu siekiama sukurti veiksmingesnę komunalinių atliekų tvarkymo paslaugų apmokestinimo sistemą, išsamiai reglamentuojant šių paslaugų kainų nustatymo, paskirstymo ir atskaitomybės tvarką.
Šiuo metu komunalinių atliekų tvarkymo paslauga yra likusi vienintelė viešoji paslauga, kurios kainodara nėra reguliuojama ir kurios priežiūra nėra vykdoma. Be to, atliekų deginimo kainodara taip pat iki šiol nėra reglamentuota ir pagrįsta tik sutartiniais santykiais.
Todėl siūloma įgalioti Valstybinę energetikos reguliavimo tarybą tvirtinti regioninę komunalinių atliekų tvarkymo reguliuojamąją kainą ir jų deginimo 1 tonos viršutinę įkainio ribą, vertinti būtinąsias sąnaudas šioms atliekoms tvarkyti, derinti regioninių atliekų tvarkymo centrų ir atliekų deginimo įrenginių valdytojų investicijas, susijusias su komunalinių atliekų tvarkymu. Taip pat siūloma savivaldybių taryboms palikti pareigą nustatyti galutinę kainą šių atliekų turėtojams, gavus Tarybos paskirstytą regioninę kainą ir pridėjus savivaldybės komunalinių atliekų tvarkymo lėšų administravimo sąnaudas.
Jeigu Seime būtų pritarta siūlomoms įstatymo pataisoms, komunalinių atliekų tvarkymo paslaugos kaina taptų reguliuojama, nustatoma aiškiau, skaidriau ir pagal vienodus principus visose savivaldybėse.  

	
	EKONOMIKOS IR INOVACIJŲ MINISTERIJA

	13. 
	01-01-05-01. Socialinio verslo įstatymo inicijavimas ir priėmimas, siekiant apibrėžti socialinio verslo kriterijus, formas ir paramos gavimo būdus
	2018 m.
II ketv.
	Vykdoma.
Vėluojama, nes užsitęsė įstatymo projekto svarstymas.
2018 m. gruodžio 4 d. Vyriausybei pateikti Socialinio verslo įstatymo projektas ir lydimieji teisės aktai, kurie 2018 m. gruodžio 11 d. svarstyti tarpinstituciniame pasitarime. 2019 m. balandžio 8 d. ministras pristatė klausimą ministrų kabinetui, buvo pritarta Įstatymo projekto koncepcijai. 2019 m. balandžio 29 d. Socialinio verslo įstatymo projektas pateiktas Vyriausybei. Seime pateiktas gegužės 28 d. 
2019 m. liepos ir spalio mėnesiais vyko klausymai Seimo Ekonomikos ir Audito komitetuose, pritarta Audito komiteto išvadai grąžinti projektą rengėjams tobulinti. 2019 m. gruodžio 11 d. svarstyta Neįgaliųjų teisių komisijoje. Komisija nusprendė siūlyti įstatymo projektą svartyti pagrindiniame komitete, tačiau atsižvelgiant į Seimo Teisės departamento ir STT pastabas. 
2020 m. birželio 17 d. įstatymo projektas svarstytas Socialinių reikalų ir darbo komitete – nuspręsta grąžinti rengėjams tobulinti.  

	14. 
	03-03-02-01. Viešojo sektoriaus nuasmenintų ir neslaptų duomenų atvėrimas
	2019 m.
IV ketv.
	Vykdoma.
Duomenų atvėrimas vykdomas 2 etapais.
I etape yra parengti metodiniai dokumentai (Užbaigtas metodinių dokumentų parengimo projektas), reikalingi viešojo sektoriaus institucijoms jų valdomų duomenų inventorizacijos ir duomenų atvėrimo organizavimui ir įgyvendinimui.
Daugiau nei 200 viešojo sektoriaus institucijų darbuotojų suteikti mokymai duomenų atvėrimo tematika.
Parengti ir publikuoti Portale visi projekte numatyti atverti 300 projekto partnerių atvirų duomenų rinkinių metaduomenys ir jų duomenys. Be jų, Atvirų duomenų portale integruoti Finansų ministerijos Atvirų finansų informacinės sistemos 11 duomenų rinkinių, Klaipėdos savivaldybės administracijos 5 duomenų rinkiniai ir duomenys iš Lietuvos erdvinės informacijos portalo. Iš viso per Atvirų duomenų portalą šiuo metu prieinami 938 duomenų rinkiniai. 
Visi I-ojo duomenų atvėrimo etapo rezultatai yra pasiekti, taip pat padaryti pasirengimo kitam etapui darbai. Parengtas pagrindimas ir pateiktas prašymas dėl projekto II etapo finansavimo CPVA, kuri atliko vertinimą ir pateikė išvadą Susisiekimo ministerijai dėl finansavimo skyrimo.
2020 m. sausio 15 d. priimtas Vyriausybės nutarimas Nr. 24 „Dėl Dokumentų rinkinių portalo steigimo ir jo nuostatų patvirtinimo“. Jo pagrindu, vadovaujantis 17.2 punktu, Ekonomikos ir inovacijų ministro įsakymu bus tvirtinamos Viešojo sektoriaus duomenų atvėrimo rekomendacijos, kurios šiuo metu tvarkomos po derinimo su institucijomis. Veiksmą įvykdyti planuojama 2020 m. III ketv.   

	15. 
	04-01-01-04. Strateginio lygmens tarpinstitucinių MTI programų peržiūra, ilgalaikių strateginių MTI srities tikslų ir uždavinių patvirtinimas
(ŠMSM, EIM)
	2020 m.
I ketv.
	Vykdoma.
2017 m. II ketv. EIM organizavo tarpinstitucinių mokslo, technologijų ir inovacijų (MTI) programų peržiūrą. Pagal 2018 m. birželio 30 d. Technologijų ir inovacijų įstatymą EIM ir ŠMSM rengia MTI plėtros strategiją. Siūlymams dėl šios strategijos teikti sudaryta MTI darbo grupė, kurią sudaro EIM, ŠMSM, LMA, LMT, IL, MITA ir LRVK atstovai. 2019 metais siekiant MTI strategijos tikslų ir uždavinių ir Nacionalinio pažangos plano (2021–2030 m.) integralumo, pateikti pasiūlymai dėl MTI srities uždavinių ir poveikio rodiklių Nacionalinės pažangos programos 2021–2030 1 NPP strateginiam tikslui „Pereiti prie aukšta pridėtine verte ir inovacijomis grįsto tvaraus ekonomikos augimo“ įgyvendinti. 2019 m. birželio mėn. vyko neformalūs pasitarimai su LRVK, MOSTA atstovais. 2019 m. rugpjūčio mėn. NPP darbo grupės posėdyje patvirtinti 1 strateginio tikslo uždaviniai. Parengti pirminiai uždavinių aprašymai ir suplanuotos siektinos rodiklių reikšmės. 2019 m. gruodžio mėn. pagal NPP uždavinį „Kurti ir diegti pažangiąsias technologijas ir inovacijas bei skatinti jų sklaidą“ pradėta rengti plėtros programa (plėtros programos problemų medis, problemų aprašymai derinami su partneriais). 2020 m. rugpjūčio mėn. atnaujinus NPP, problemų medis bus peržiūrėtas ir parengtas galutinis plėtros programos projektas.  

	16. 
	04-01-03-02. Viešųjų lėšų reinvestavimo MTI srityje tvarkos nustatymas ir taikymas
	2020 m.
I ketv.
	Vykdoma.
2018 m. liepos 31 d. Ūkio ministro įsakymu Nr. 4-489 sudaryta darbo grupė, kuriai pavesta parengti Inovacijų skatinimo fondo įstatymo projektą, siekiant nustatyti viešųjų lėšų reinvestavimo technologijų ir inovacijų srityje tvarką; pateikti siūlymus dėl Inovacijų skatinimo fondo nuostatų bei lėšų naudojimo gairių; pasiūlymus dėl finansinių lengvatų teikimo MTEP veikloms.
2020-02-19 LRV posėdyje buvo pritarta darbo grupės parengtam Inovacijų skatinimo fondo įstatymo projektui ir pateikta Seimui.
Seimo plenariniame posėdyje 2020-06-26 priimtas Inovacijų skatinimo fondo įstatymas Nr. XIII-3167, jis įsigalioja 2021-01-01 (Įstatymo 8 straipsnio 2 dalis įsigalioja 2020-07-11). 
Kol kas nepriimtas sprendimas dėl Fondo nuostatų būtinumo, aiškinamasi ar jų reikės, ar užteks pasirašyti trišalę (EIM, FM ir Invega) sutartį, pagal kurią bus sukurtas fondas. Taip pat bus reikalinga išsiaiškinti, kaip prijungti prie trišalės sutarties kitas ministerijas, jeigu jos turės galimybę skirti lėšų fondui.  

	17. 
	04-01-03-04. Ikiprekybinių ir inovatyvių viešųjų pirkimų, skatinant viešojo sektoriaus inovacijas, sistemos tobulinimas, atsižvelgiant į pirmųjų pirkimų rezultatus
	2020 m.
II ketv.
	 Vykdoma.
Vėluojama, nes užsitęsė teisės akto derinimas (dėl padidėjusio EIM teisininkų darbo krūvio ryšium su COVID-19 pandemija). 
2020 m. sausio 15 d. Vyriausybės nutarimu buvo patvirtintas naujas „Mokslinių tyrimų ir eksperimentinės plėtros paslaugų pirkimų vykdymo tvarkos aprašas“.
2020 m. birželio mėn. parengtas naujas Ekspertinio vertinimo organizavimo mokslinių tyrimų ir eksperimentinės plėtros paslaugų pirkimus koordinuojančioje organizacijoje tvarkos aprašo projektas, kuris, suderinus su ŠMSM, bus patvirtintas ekonomikos ir inovacijų ministro įsakymu 2020 m. rugpjūčio mėn. 
Šiame teisės akte numatytos nuostatos turėtų prisidėti prie ikiprekybinių ir inovatyvių viešųjų pirkimų, skatinant viešojo sektoriaus inovacijas, sistemos tobulinimo.
EIM ir MITA organizavo valstybės institucijoms mokymus apie inovatyviuosius ir ikiprekybinius pirkimus, per 2020 m. I pusmetį MITA parengė 289 ekspertines išvadas dėl ikiprekybinių pirkimų, konsultavo perkančiąsias organizacijas, teikė metodinę pagalbą perkančiosioms organizacijoms dėl ikiprekybinių pirkimų vykdymo, dalyvavo ikiprekybinių pirkimų posėdžiuose. 
Vykdytų veiksmų (pirkimai, mokymai, konsultacijos, teisinio reguliavimo tobulinimas), nukreiptų į ikiprekybinių ir inovatyviųjų viešųjų pirkimų žinomumo didinimą, poveikio tikimasi 2021 m.  

	
	ENERGETIKOS MINISTERIJA

	18. 
	04-01-06-04. Sprendimo dėl Kruonio HAE 5 bloko projekto ar Kruonio HAE 4 bloko modernizavimo projekto įgyvendinimo priėmimas
	2019 m.
IV ketv.
	Vykdoma.
Vėluojama įvykdyti, nes neapsispręsta dėl plėtros galimybių.
 Ignitis Gamyba 2020 m. balandžio mėn. užbaigė dvi papildomas studijas, susijusias su KHAE plėtros įgyvendinimo galimybėmis:
1) dėl KHAE plėtros techninių alternatyvų ir sąlygų; 
2) dėl socio-ekonominio įvertinimo. 
Šiomis studijomis yra identifikuotos galimos KHAE plėtros techninės alternatyvos ir jų socio-ekonominis poveikis. Visgi, nei viena iš galimų KAHE plėtros alternatyvų nėra komerciškai atsiperkanti.
Šiuo metu Energetikos ministerija ir Litgrid dirba, siekiant parengti elektros energetikos sistemos pajėgumų užtikrinimo mechanizmą, kurio tikslas užtikrinti Lietuvos elektros energetikos sistemos adekvatumą. 
Viena iš šio mechanizmo dalių bus pajėgumų aukcionas, kuriame galėtų dalyvauti ir Ignitis Gamyba su atitinkamu pasiūlymu dėl KHAE plėtros. Numatoma, kad pajėgumų aukcionas vyks 2020 m. IV ketv. 
Turint aukciono rezultatus būtų aišku ir dėl KHAE plėtros perspektyvų.  

	19. 
	04-02-10-03. Regioninės dujų rinkos sukūrimas
	2019 m.
IV ketv.
	Vykdoma.
Veiksmas iš dalies įvykdytas. 
Regioninė dujų rinka sukurta – nuo 2020 m. sausio 1 d. Estijos, Latvijos ir Suomijos rinkos dujų rinkos integruotos į bendrą trijų šalių dujų rinkos zoną (vadinamąją „FINESTLAT“). Iki šiol nėra pasiektas Lietuvos dujų vartotojams naudingas susitarimas su Estija, Latvija ir Suomija dėl Lietuvos prisijungimo prie bendros regioninės dujų rinkos zonos („FINESTLAT“), todėl Lietuva nėra prisijungusi prie bendros regioninės dujų rinkos zonos (prisijungimui sukurtas teisinis pagrindas – 2018 m. gruodžio mėn. priimtas Gamtinių dujų įstatymo pakeitimai, kuriais nustatomos pagrindinės sąlygos regioninės dujų rinkos suformavimui ir jos veiklos principams).
Lietuvos, Latvijos, Estijos ir Suomijos perdavimo sistemos operatorių iniciatyva nepriklausomi konsultantai 2020 m. I pusm. atliko ekonominį tarpvalstybinių tarifų panaikinimo poveikio vertinimą, kurio pagrindu bus sprendžiama dėl negautų pajamų kompensavimo mechanizmo. 
2020 m. I pusm. Lietuvos ir Lenkijos dujų perdavimo sistemų operatorių užsakymu „AFRY“ konsultantai atliko studiją dėl bendros Lietuvos ir Lenkijos dujų rinkos zonos sukūrimo galimybių (vertinami reguliaciniai ir ekonominiai aspektai). „AFRY“ studijoje analizuotos Lietuvos ir Lenkijos dujų rinkų tolimesnio integravimo galimybės, kurios leistų išnaudoti visą nuo 2022 m. pradėsiančios veikti Lietuvos-Lenkijos dujų jungties (GIPL) potencialą.
2020-04-20 Lietuvos, Latvijos, Estijos ir Suomijos už energetikos politiką atsakingos ministerijos, energetikos reguliavimo institucijos ir perdavimo sistemų operatoriai pritarė Baltijos regiono dujų rinkos sukūrimo veiksmų planui, kuris numato integracinius veiksmus 2020-2022 metams, siekiant sukurti keturias valstybes apimančią dujų transportavimo kainodarą, tarpvalstybinių tarifų atsisakymų ir su tuo susijusią perdavimo sistemų operatorių tarpsisteminio kompensavimo tvarką, regioninės dujų perdavimo sistemos pajėgumų paskirstymo sistemą, duomenų mainų principus, taip pat bendrą informacines sistemas šiam regioninės dujų rinkos modeliui aptarnauti.
Planuojama, kad 2020 m. III-IV ketv. Baltijos šalių ir Suomijos gamtinių dujų perdavimo sistemų operatoriai parengs bendros rinkos zonos operatorių intersisteminio kompensavimo mechanizmo projektą ir atliks viešąsias konsultacijas su rinkos dalyviais.  

	20. 
	05-02-02-05. Atlikta HVDC jūrinio kabelio ir keitiklių stoties įgyvendinimo studija
	2020 m.
II ketv.
	Vykdoma.
Veiksmas iš dalies įvykdytas - 2020 sausio mėn. buvo baigta Harmony Link jungties trasos Baltijos jūroje studija bei parinktos preliminarios kabelio klojimo koridoriaus alternatyvos.
Vyriausybė 2019 m. rugsėjo 4 d. nutarimu Nr. 918 patvirtino Elektros energetikos sistemos sinchronizacijos projekto veiksmų ir priemonių planą (toliau –Planas), kurio 8.10 punkte numatyti veiksmai ir priemonės, susiję su Harmony Link jungties statyba.
Planas konkretizuoja ir apima visas reikalingas priemones ir veiklas, su tikslu užtikrinti efektyvų Sinchronizacijos projekto įgyvendinimą iki 2025 m. 
Plane yra numatyta, kad iki 2021 m. III ketv. turi būti atlikta jūrinio kabelio trasos studija ir jūros dugno tyrimai.
2020 sausio mėn. buvo baigta jungties trasos Baltijos jūroje studija, o šių metų kovą Lenkijos elektros perdavimo sistemos operatorius PSE S.A. ir Lietuvos elektros perdavimo sistemos operatorius LITGRID AB paskelbė jūros dugno tyrimų konkursą ir yra planuojama, kad sutartis su rangovu bus pasirašyta š.m. rugsėjo spalio mėn., o tyrimai turėtų būti atlikti iki 2021 m. III ketv.  

	21. 
	05-02-03-04. Susitarimas su Estija ir Latvija dėl Klaipėdos SGD terminalo pastoviųjų eksploatavimo sąnaudų socializavimo regioniniu lygiu mechanizmo
	2019 m.
IV ketv.
	Nepavyko susitarti.
2019 m. Energetikos ministerija aktyviai veikė, siekdama susitarimo su Estija ir Latvija dėl Klaipėdos SGD terminalo pastoviųjų eksploatavimo sąnaudų socializavimo mechanizmo regioniniu lygiu, tačiau be rezultatų. 
Tarpvalstybinės-regioninės diskusijos šia tema sustabdytos neapibrėžtam laikui, kaip nebeturinčios perspektyvų.  

	
	FINANSŲ MINISTERIJA

	22. 
	03-01-05-08. Viešųjų išlaidų peržiūros mechanizmo, naudojant jau esamus vertinimo įrankius, prireikus, juos tobulinant ir (ar) įvedant naujus, sukūrimas; šių įrankių mechanizmo integravimas į 2020–2022 m. biudžeto formavimo procesą
	2019 m.
IV ketv.
	Vykdoma.
2019 metais buvo atliktos bandomosios išlaidų peržiūros socialinės apsaugos, sveikatos apsaugos ir švitimo srityse, kurių rezultatai buvo pristatyti Vyriausybės kanceliarijai ir ministerijoms.
Remiantis atliktomis išlaidų peržiūromis, 2020 m. parengta viešųjų išlaidų peržiūros atlikimo metodika, kurios nuostatos bus integruotos į šiuo metu rengiamą Strateginio valdymo metodiką, kurią planuojama patvirtinti iki 2020 m. gruodžio 31 d.  

	23. 
	03-01-05-09. Valstybės investicijų planavimo procesų peržiūra, investicinių projektų atrankos, finansavimo ir valdymo principų, taikomų visiems finansavimo šaltiniams, nustatymas
	2019 m.
IV ketv.
	Vykdoma.
Vėluojama įvykdyti, nes valstybės investicijų planavimas susijęs su vykdoma strateginio planavimo pertvarka. 
2020 m. birželio 25 d. Seimas priėmė Strateginio valdymo įstatymą Nr. XIII-3096, dabar rengiami poįstatyminiai teisės aktai.
Rengiama integruota (taikoma visiems finansavimo šaltiniams) biudžeto lėšomis finansuojamų pažangos projektų (kurie apims ir dabartinius valstybės investicijų projektus), pagrindimo, atrankos, vykdymo, valdymo, priežiūros, stebėsenos tvarka, kuri bus integruojama į Strateginio valdymo metodiką. 
Plėtros programų rengimo logika ir reikalavimai išbandoma rengiant pilotinius plėtros programų projektus (SADM ir EIM plėtros programos). 
2020 m. birželio 10 d. Vyriausybės pasitarimo metu protokoliniu sprendimu buvo patvirtintos Plėtros programų ir jų priemonių formos, Plėtros programų rengimo gairės, nustatytos Finansų ministerijos funkcijos Plėtros programų rengimo procesui koordinuoti, taip pat nustatyti Plėtros programų rengimo terminai.  

	24. 
	03-01-05-10. Vidutinės trukmės biudžeto sudarymo, biudžeto programų sudarymo, siejant jas su strateginio planavimo sistema, principų ir taisyklių parengimas ir įdiegimas sudarant 2021–2023 m. biudžeto projektą
	2020 m.
II ketv.
	Vykdoma.
2019 m. parengtas strateginio planavimo sistemos modelis ir strateginio planavimo sistemos dokumentų aprašymai, atskleidžiant sąsajas su vidutinės trukmės (mažiausiai 3 metų) biudžeto formavimo procesu. 2019 m. gruodžio mėn. Vyriausybėje svarstyti naujo Strateginio valdymo įstatymo projektas, taip pat Biudžeto sandaros įstatymo pakeitimo projektas. 
2020 m. birželio 25 d. Seimas priėmė Strateginio valdymo įstatymą Nr. XIII-3096 ir Biudžeto sandaros įstatymo Nr. I-430 2, 5, 8, 17, 18, 32 straipsnių pakeitimo ir Įstatymo papildymo 14(1) straipsniu įstatymą Nr. XIII-3109. Dabar rengiami poįstatyminiai teisės aktai. Parengtas naujos struktūros biudžeto programų formavimo modelis, jį glaudžiai siejant su nauja strateginio planavimo sistema: programų struktūroje aiškiai atskiriamos Nacionalinėse plėtros programose planuojamas pažangos priemonės ir įstaigos einamajai veiklai planuoti skirtos tęstinės veiklos priemonės. Naują programų struktūrą, jų formavimo principus ir taisykles reglamentuojančios nuostatos bus įtvirtintos Strateginio valdymo metodikoje (Vyriausybė turi patvirtinti iki 2020 m. gruodžio 31 d.). 
Planuojama, kad naujos struktūros programos bus formuojamos asignavimų valdytojams rengiant 2022–2024 m. strateginius veiklos planus.  

	25. 
	03-05-01-02. Valstybės, regionų bei savivaldos strateginio planavimo dokumentų bei teritorinio planavimo dokumentų integravimas į bendrą strateginio planavimo sistemą
	2019 m.
IV ketv.
	Vykdoma.
2019 m. atlikta nacionalinio, regioninio, savivaldybių ir teritorinio lygmens strateginio planavimo dokumentų inventorizacija ir jų turinio analizė. Parengtas strateginio planavimo sistemos modelio projektas, toliau atliekamas atskirų jo elementų, procedūrų aprašymas. Pagal šį modelį rengiamas plėtros programų (nuo 2021 m. jos turėtų apimti visus valstybės (ir ES lėšomis) finansuojamus investicinius ir kitus pokyčio siekiančius projektus, įskaitant ir skirtus regionų plėtrai) aprašymas ir valdymo tvarka. Plėtros programų rengimo klausimais vyksta reguliarūs susitikimai su ministerijomis, Centrine projektų valdymo agentūra, mokymai. Dėl COVID-19 viruso yra peržiūrimi ministerijoms skirtų mokymų tvarkaraščiai, sprendžiamos mokymų formų alternatyvos. Šis darbas yra susijęs su 2020 m. birželio 25 d. priimtu Strateginio valdymo įstatymu, o reikalavimai dėl plėtros programų rengimo bus įtvirtinti Strateginio valdymo metodikoje, kurią Vyriausybė turi patvirtinti iki 2020 m. gruodžio 31 d..

	26. 
	03-05-03-03. Savivaldybėms iš biudžeto skiriamų lėšų valdymo ir kontrolės sistemos, apimančios siekiamų rezultatų stebėseną ir atsiskaitymą už pasiektus rodiklius, principų nustatymas
	2019 m.
IV ketv.
	Vykdoma.
Vėluojama įvykdyti, nes veiksmas susijęs su vykdoma strateginio planavimo pertvarka (3.1.5 darbas). Savivaldybėms iš biudžeto skiriamų lėšų valdymo ir kontrolės sistema, apimanti siekiamų rezultatų stebėseną ir atsiskaitymą už pasiektus rodiklius, turi atitikti pertvarkos principus. 2019 m. buvo atlikta savivaldybėms skiriamų valstybės dotacijų deleguotoms ir savarankiškoms funkcijoms įgyvendinti analizė, kurios rezultatai bus integruoti į Strateginio valdymo metodikos projektą (Vyriausybė turi patvirtinti iki 2020 m. gruodžio 31 d.). 
Pažymime, kad ateityje savivaldybėms bus taikomi vienodi atsiskaitymo už gautas lėšas principai, nepriklausomai nuo finansavimo šaltinio bei atsiskaitymo už rodiklių pasiekimą ir rezultatus tvarka.  

	27. 
	04-02-11-05. Finansų įstaigų, įgyvendinančių nacionalines finansines priemones verslui, valdymo gerinimas, jų veiklos optimizavimas
	2018 m.
II ketv.
	Vykdoma. 
Iš dalies įvykdyta, kadangi Finansų ministerija atliko nacionalinių skatinamojo finansavimo įstaigų (NSFĮ) steigimo Lietuvoje galimybių tyrimą, kurio metu buvo analizuota tarptautinė praktika, strateginiai ir teisiniai NSFĮ kūrimo Lietuvoje kriterijai, galimos NSFĮ veiklos sritys bei apimtis, ir pateikti siūlymai dėl optimalios steigimo (paskyrimo) alternatyvos. 
Finansų ministerija išnagrinėjo LRV 2018 m. kovo 7 d. pasitarimo protokolą Nr. 12 dėl valstybės valdomų bendrovių tolesnės veiklos ir jame nurodytą pavedimą pateikti vertinimus bei siūlymus dėl tolesnės UAB Viešųjų investicijų plėtros agentūros (VIPA) veiklos atskirai arba jungiant VIPA su UAB „Žemės ūkio paskolų garantijų fondas“ (ŽŪPGF) ir (arba) su UAB „Investicijų ir verslo garantijos“ (INVEGA) (Protokolo 2.2.2 papunktis) ir 2018-04-12 raštu pateikė siūlymus LRV.
2018-05-03 vyko susitikimas LRV, kuriame dalyvavo FM, ŪM ir ŽŪM atstovai. Susitikimo metu institucijos apsikeitė nuomonėmis ir argumentais dėl ŽŪPGF ir INVEGOS akcininko teisių ir pareigų priskyrimo Finansų ministerijai. 2018 m. gegužės mėn. pabaigoje pab. ŪM ir ŽŪM pateikė savo pozicijas dėl pavaldžių įstaigų. ŪM ir ŽŪM pozicijos įvertintos, Finansų ministerija laikosi savo pozicijos ir pasiūlymo. Reikalingas politinis susitarimas tarp ŪM, ŽŪM ir FM dėl tolimesnės įstaigų veiklos optimizavimo geriausios alternatyvos. FM Investicijų dep. išanalizavo Nyderlandų NPĮ struktūrą siekiant įvertinti jos pritaikymo galimybes Lietuvoje, tokios galimybės galimos nebent tolimoje perspektyvoje (siekiant listinguosti NPĮ suteikiant joms aukštą reitingą). Reikalingas politinis FM ir Ekonomikos ir inovacijų ministerijos ministrų sprendimas dėl tolimesnių veiksmų.  

	
	KRAŠTO APSAUGOS MINISTERIJA

	28. 
	05-01-02-02. Personalo ir dalies infrastruktūros (pėstininkų kovos mašinų sandėlių, simuliacinių sistemų pastato) parengimas priimti pėstininkų kovos mašinas viename batalione 
	2019 m.
IV ketv.
	Vykdoma.
Pasirengimas priimti pėstininkų kovos mašinas (PKM) užsitęsė dėl personalo apmokymų ir statybos darbų vėlavimo.
2020 m. II ketv. toliau ruoštasi priimti numatytą PKM įgulų personalo skaičių Lietuvos didžiojo kunigaikščio Algirdo mechanizuotame pėstininkų batalione (toliau – AMPB) ir Lietuvos didžiosios kunigaikštienės Birutės Ulonų batalione (toliau – BUB). Kiekviename batalione reikia parengti po 44 PKM įgulas (kiekvieną įgulą sudaro 3 kariai: PKM vadas, PKM vairuotojas ir PKM taikytojas-operatorius. PKM Vilkas vado rengimas sudarytas iš trijų kursų: PKM Vilkas vado vairavimo kurso, PKM Vilkas taikytojo-operatoriaus kurso ir PKM Vilkas vado kurso. Taip pat batalionuose numatytos būrių, kuopų ir batalionų PKM puskarininkių pozicijos, iš viso 13 karių batalione.
Tiekėjui laiku neparengus dokumentų personalo rengimui, dalis kursų bus organizuojami vėliau nei planuota (2020 m. IV ketv.). 
Reikalingos infrastruktūros parengimas užsitęsė dėl laiku neatliktų statybos darbų. 
Šiuo metu atliktų darbų apimtys:
1) PKM sandėlio – 94 %, nes sutarties vykdymas buvo sustabdytas dėl projekto sprendinių tikslinimo (statybą planuojama baigti 2020 m. III ketv.); 
2) PKM simuliacinių sistemų pastato – 71 %, nes projektuotojas vėlavo pateikti techninio ir darbo projektų sprendinius; 2020-04-06 rangovo iniciatyva sutarties vykdymas nutrauktas, skaičiuoti nuostoliai. Įsigijus papildomas projektavimo paslaugas tikslinami techninio ir darbo projektų sprendiniai (statybą planuojama baigti 2021 m. II ketv.).  

	29. 
	05-01-02-03. Personalo ir infrastruktūros parengimas įdiegti savaeigę artileriją
	2019 m.
IV ketv.
	Vykdoma.
Įrengiant savaeigei artilerijai reikalingą infrastruktūrą, 2018 m. įvykdyta 100% vietinės reikšmės kelio atšakos statybos darbų. Valstybės komisija 2019-12-19 pripažino baigta remonto dirbtuvių statybą.
Veiksmo įgyvendinimas užsitęsė, nes:
1) dar vykdomi savaeigės artilerijos personalo mokymai (pagal 2020 m. ilgalaikių kursų užsienio valstybėse planą, vairuotojų kursai turėtų vykti rugsėjo ir spalio mėnesiais);
2) nepilnai įrengta reikalinga infrastruktūra, nes dar neatlikti garažo rekonstrukcijos statybos darbai. 
Dėl užsitęsusių pirkimo procedūrų, tik 2019-12-12 pasirašyta techninio ir darbo projektų parengimo sutartis. Techninio projekto parengimas dėl karantino vėlavo, projektas parengtas gegužės mėn. (pagal kalendorinį grafiką planuota 2020-04-28). Vykdomos projekto ekspertizės įsigijimo procedūros. Statybą planuojama baigti 2021 m IV ketv.
2018 m. balandžio 27 d. LK vado įsakymu V-22RN patvirtintas Savaeigių haubicų bataliono organizacinių sistemų ir įrangos lentelės (OSĮL).
Atrinktas/numatytas savaeigės artilerijos personalas (apie 90 pozicijų), organizuojamas jo rengimas.  

	30. 
	05-01-05-04. Mobilizacijos valdymo ir planavimo sistemos pertvarka
	2019 m.
IV ketv.
	Vykdoma.
Veiksmo įgyvendinimas vėlavo dėl rengiamų dokumentų apimties.
Mobilizacijos valdymo ir planavimo sistemos pertvarka vykdoma nustatyta apimtimi, siekiant efektyviai ir operatyviai reaguoti į šiuolaikines krizes: rengiami, tikslinami reikalingi teisės aktų projektai, konsoliduotos gyvybiškai svarbios valstybės funkcijos (vietoje 19 nustatytos 6) ir Valstybės mobilizacinės užduotys (vietoje 141 nustatytos 64), sudaromos teisinės prielaidos į pasirengimą mobilizacijai įtraukti ūkio subjektus, formuojama mobilizacinių išteklių planavimo ir pasitelkimo sistema, sumažinta administracinė našta fiziniams asmenims (nereikės teikti informacijos savivaldybėms apie numatyto rekvizuoti ir (ar) laikinai paimti turto duomenų pasikeitimus). 
Vyriausybė 2019 m. gruodžio 11 d. nutarimu Nr. 1264 pritarė parengtiems LR mobilizacijos ir priimančiosios šalies paramos įstatymo Nr. I-1623 pakeitimo įstatymo, LR nepaprastosios padėties įstatymo Nr. IX-938 2 ir 28 straipsnių pakeitimo įstatymo, LR karo prievolės įstatymo Nr. I-1593 29 straipsnio pakeitimo įstatymo ir LR administracinių nusižengimų kodekso 505 ir 589 straipsnių pakeitimo ir Kodekso papildymo 5051, 5171, 5172 ir 5601 straipsniais įstatymo projektams.
2019 m. gruodžio 12 d. projektai užregistruoti Seime (reg. Nr. XIIIP-4355). 
Įstatymai priimti 2020 m. birželio 30 d. 
Įstatymais įteisinamas Valstybės mobilizacijos operacijų centras ir civilinių mobilizacijos institucijų mobilizacijos valdymo grupės; įteisinimas sudarys sąlygas į mobilizacijos valdymo ir koordinavimo procesą įtraukti ir kitus mobilizacijos sistemos subjektus, padės suvaldyti pasirengimo mobilizacijai ir mobilizacijos metu vyksiančius procesus bei sukurs mobilizacijos valdymo sistemą tiek tarp instituciniu, tiek instituciniu lygmenimis, taip užtikrinant koordinuotą procesų valdymą. 
Iki metų pabaigos bus parengti poįstatyminiai teisės aktai ir veiksmas bus įvykdytas 2020 m. IV ketv.  

	31. 
	05-04-03-09. Daugiafunkcio paieškos ir gelbėjimo bei teršalų likvidavimo laivo įsigijimo, pasinaudojant 2014–2020 m. ES fondų finansavimu, sutarties pasirašymas ir gamybos inicijavimas
	2019 m.
IV ketv.
	Vykdoma.
Veiksmo įgyvendinimas vėluoja dėl nutraukto atvirojo viešojo pirkimo konkurso.
2019-07-16 Centrinėje viešųjų pirkimų informacinėje sistemoje (toliau – CVP IS) buvo paskelbtas teršalų likvidavimo ir gelbėjimo laivo viešasis pirkimas. 2019-07-18 pasirašyta LK ir AVPA‘os iš ES struktūrinių fondų lėšų bendrai finansuojamo projekto Nr. 05.3.1-APVA-V011-01-0006 „Taršos incidentų Baltijos jūroje likvidavimo priemonės įsigijimas“ finansavimo sutartis.
2019-09-25 per CVP IS gauti 7 laivų statybos įmonių pasiūlymai; visi jie 2019-12-16 paskelbti neatitinkančiais TLG laivo TS. Viešasis pirkimas baigėsi nenustačius laimėtojo; pradėta neskelbiamų derybų procedūra.
Septynios atvirame konkurse dalyvavusios laivų statybos įmonės pakviestos dalyvauti neskelbtinų derybų viešojo pirkimo konkurse. 2020-01-16 vienas tiekėjų pateikė ieškinį Vilniaus apygardos teismui dėl viešojo pirkimo komisijos sprendimo (kuriuo buvo atmestas tiekėjo siūlymas, o vėliau – ir gauta minėto tiekėjo pretenzija) panaikinimo ir laikinųjų apsaugos priemonių taikymo.
2020 m. kovo mėnesį ir birželio mėnesį gauti teismų sprendimai.
Perkančioji organizacija pripažinta teisi atmetusi tiekėjo pasiūlymą ir nutraukusi atvirąjį pirkimo konkursą. Leista pratęsti Neskelbiamų derybų pirkimo procedūras. 
Atnaujinus Neskelbiamų derybų pirkimo procedūrų vykdymą, 2020-06-04 per CVP IS sistemą gauti šeši Europos laivų statybos įmonių pasiūlymai, pradėtas vertinimas. Tiekėjui priėmus sprendimą nebesikreipti į Lietuvos aukščiausiąjį teismą ir nebestabdyti Neskelbtinų derybų viešojo pirkimo konkurso procedūrų, pasiūlymų vertinimo eilė bei laimėtojas galėtų būti paskelbti 2020 m. spalio mėnesį, o sutartis su tiekėju galėtų būti pasirašyta 2020 m. lapkritį. Priešingu atveju, sutartis su Tiekėju galima tik 2021 m. I ketv.  

	
	KULTŪROS MINISTERIJA

	32. 
	02-03-07-02. Kultūros ir meno įstaigų sistemos Lietuvoje ir tarpusavio sąsajų įgyvendinimo plano parengimas ir patvirtinimas
	2019 m.
IV ketv.
	Vykdoma.
Vėluojama parengti planą, nes jo rengimas susijęs su kitais svarbiais dokumentais.
Šiuo metu rengiamas Kultūros ir meno įstaigų sistemos Lietuvoje ir tarpusavio sąsajų įgyvendinimo planas (toliau – Planas). Plane nurodytų veiksmų apimtis tiesiogiai susijusi su LR bendrojo plano detalių sprendinių, programos „Kurk Lietuvai“ projekto „Erdvinė kultūros paslaugų prieinamumo analizė vietos lygiu, bei būdai kultūros paslaugų prieinamumui didinti“ apimtimi, regionų plėtrą reglamentuojančių dokumentų nuostatų pokyčiais (naujos redakcijos Regionų plėtros įstatymas) ir pan. Taip pat išliko poreikis derinti Planą su Nacionalinio pažangos plano 2021–2030 m. projektu, kuris dabar peržiūrimas ir bus tvirtinamas rudenį.
2020-05-12 pirminis Plano projektas pristatytas KM vadovybei, taip pat įvykdytos konsultacijos dėl plano veiksmų ir jų įvykdymo terminų su ministerijos padaliniais.
Per gegužės mėnesį vyko diskusijos su LR bendrojo plano rengėjais dėl detalių sprendinių galimos apimties ir vieno iš Plano veiksmų - kultūros indekso, sudarymo. Pasiektas sutarimas dėl tokio indekso sudarymo svarbos, 2020-05-29 įvyko pirminis indekso metodologijos pristatymas. 
Atsižvelgiant į KM vadovybės ir padalinių korekcijas, taip pat apsibrėžtas LR bendrojo plano detaliųjų sprendinių bei projekto „Kurk Lietuvai“ apimtis, šiuo metu rengiamas galutinis Plano projektas. Į galutinį Plano projektą taip pat siekiama integruoti LR Bendrojo plano pagrindinius ir naujos regionų politikos metodinius principus. Suderinus galutinius plano veiksmus, jų apimtis, įvykdymo terminus KM viduje ir su suinteresuotomis šalimis, planuojama Planą patvirtinti iki 2020 III ketv. pabaigos.   

	33. 
	05-03-02-06. Viešosios informacijos rengėjų ir skleidėjų informacinės sistemos, suteikiant viešąją prieigą stebėti ir analizuoti pateiktus duomenis, sukūrimas
	2019 m.
IV ketv.
	Vykdoma.
Vėluojama pradiniu nustatytu terminu sukurti sistemą dėl didelės darbų apimties. 
KM parengė ir 2018-10-10 patvirtino Viešosios informacijos rengėjų ir skleidėjų informacinės sistemos (toliau – VIRSIS) nuostatus ir VIRSIS duomenų saugos nuostatus, pagal kuriuos buvo parengti VIRSIS techninės ir reglamentinės specifikacijos projektai. Tuo užbaigtas VIRSIS inicijavimo etapas. 
Pradėtas VIRSIS kūrimo ir diegimo etapas:
1) 2019-07-31 buvo sudaryta VIRSIS kūrimo ir diegimo techninės priežiūros paslaugų viešojo pirkimo sutartis;
2) 2019-08-05 pasirašyta trišalė VIRSIS kūrimo ir diegimo paslaugų viešojo pirkimo sutartis tarp projekto partnerių (Kultūros ministerijos ir Registrų centro) ir VIRSIS kūrėjo (diegėjo). 
2020-04-30 susitarimu 3 mėn. pratęstas (iki 2020-11-05) VIRSIS kūrimo ir diegimo paslaugų viešojo pirkimo sutarties terminas.
2019 m. gruodį užbaigtas VIRSIS projektavimo etapas, o 2020 m. sausį pradėti VIRSIS kūrimo darbai.
2020 m. kovo - birželio mėn. kultūros ministro įsakymais: patikslinti VIRSIS nuostatai,  atnaujinti VIRSIS duomenų saugos nuostatai, patvirtinti kiti VIRSIS saugos politikos dokumentai, patvirtintas VIRSIS techninis aprašymas (specifikacija).
Per 2020 m. balandį–birželį suderintas VIRSIS prototipas ir VIRSIS dizainas.
2020-04-20 SPPK posėdyje SPPP 5.3.2 projekto (kurio apimtyje įgyvendinamas VIRSIS projektas) terminas pratęstas iki 2020-12-15.
Numatomas VIRSIS diegimo ir sukūrimo užbaigimas – 2020 m. IV ketv.
VIRSIS įgalins visuomenę stebėti žiniasklaidos nuosavybės santykių kaitą ir galimą įtaką, nemokamai gauti pagrindinius duomenis apie visuomenės informavimo priemonių veiklą, valdymą ir finansavimą valstybės biudžeto lėšomis.  

	
	SOCIALINĖS APSAUGOS IR DARBO MINISTERIJA

	34. 
	01-01-01-06. Laisvės atėmimo bausmę atlikusių asmenų integracijos į visuomenę modelio parengimas 
	2019 m.
IV ketv.
	[bookmark: _Hlk46996727]Vykdoma.
Veiksmas neįvykdytas 2019 metais dėl žmogiškųjų išteklių kaitos ir tarpinstitucinio bendradarbiavimo stokos. 
Siekiant sukurti Laisvės atėmimo bausmę atlikusių asmenų integracijos į visuomenę modelį, reikia nustatyti aiškias institucijų atsakomybes ir veiksmų tvarką. 
2020 m. balandžio 14 d. parengtas Iš pataisos įstaigų paleidžiamų asmenų socialinės integracijos tvarkos aprašo projektas, kurį rengė darbo grupė, sudaryta iš Teisingumo ministerijos, Kalėjimų departamento, Nevyriausybinių organizacijų, Lietuvos teisės instituto, Vilniaus miesto savivaldybės administracijos socialinių paslaugų skyriaus, Vilniaus miesto socialinės paramos centro, SADM Tikslinės pagalbos skyriaus, Socialinių paslaugų skyriaus, Piniginės paramos ir būsto skyriaus atstovų. 
Gautos visų suinteresuotų institucijų pastabos, į kurias atsižvelgiama. 
Diskutuojama dėl Aprašo įsigaliojimo datos (numatoma nuo 2021 m. sausio 1 d.) ir  artimiausiu metu bus teikiama pasirašyti SADM ir TM ministrų įsakymu. 
Planuojamos modelio viešinimo veiklos (dalyvauti Kalėjimų departamento rengiamoje konferencijoje ir kt.). 

	
	SUSISIEKIMO MINISTERIJA

	35. 
	01-05-07-02. Kombinuoto maršruto ir kombinuoto bilieto sistemos įdiegimas
	2019 m.
II ketv.
	Vykdoma.
Veiksmo vykdymas vėluoja dėl užtrukusių Geležinkelių transporto kodekso 3, 101, 12 ir 34 straipsnių pakeitimo ir Kodekso papildymo 121 straipsniu įstatymo projekto, kuriuo siūlyta įteisinti kombinuotąjį keleivių vežimą, ir šio įstatymo įgyvendinamųjų teisės aktų (2 Vyriausybės nutarimų ir 1 susisiekimo ministro įsakymo) derinimo ir priėmimo procedūrų. 
[bookmark: _Hlk47085723]Minėtas įstatymas buvo priimtas 2018-12-20. Nors buvo numatyta, kad teisinė kombinuotojo keleivių vežimo bazė (nustatyti kombinuotojo keleivių vežimo maršrutų atrankos kriterijai, nuostolių kompensavimo tvarka) bus sukurta iki 2019-05-01, tačiau paaiškėjo, jog šios sistemos įgyvendinimui būtini papildomi laiko reikalaujantys darbai (kombinuotų vežimų maršrutų sąrašo sudarymas, bilietų pardavimo sistemos kūrimas), kurių nespėta atlikti iki 2019 m. II ketv. pabaigos.
Vykdant veiksmą 2019 m. priimtas vienas Vyriausybės nutarimas ir susisiekimo ministro įsakymas dėl viešųjų keleivių, bagažo vežimo geležinkelių transporto paslaugų kokybės reikalavimų patvirtinimo. 
Kito Vyriausybės nutarimo „Dėl Lietuvos Respublikos Vyriausybės 2010 m. birželio 7 d. nutarimo Nr. 716 ,,Dėl Nuostolių, patirtų vykdant viešųjų paslaugų įsipareigojimą, kompensavimo tvarkos aprašo patvirtinimo ir Lietuvos Respublikos Vyriausybės 2004 m. rugpjūčio 19 d. nutarimo Nr. 1036 „Dėl įgaliojimų suteikimo“ pakeitimo“ projekto (toliau – nutarimo projektas) rengimas ir derinimas užtruko, kadangi juo siekiama peržiūrėti visą Lietuvos geležinkelių keleivinių maršrutų parinkimo tvarką, taip pat užtruko derybos dėl vieno kilometro kainos ir kitų kriterijų, kuriais bus vadovaujamasi parenkant maršrutus, nustatant mokėtiną nuostolių kompensacijos dydį ir mokant kompensacijas vežėjams.
Baigus derinimo su suinteresuotomis institucijomis procedūras, nutarimo projektas 2020-04-09 pateiktas Vyriausybei. 2020-05-05 gautos Vyriausybės kanceliarijos pastabos, pagal kurias pasiūlyta nutarimo projektą papildomai suderinti su Ryšių reguliavimo tarnyba. Nutarimo projektas pakoreguotas pagal Ryšių reguliavimo tarnybos pastabas, aptartas pasitarimuose su Lietuvos transporto saugos administracija ir AB „LG Keleiviams“. 
Šiuo metu vyksta derinimas ministerijoje, artimiausiu metu jį numatoma pateikti Vyriausybei.  

	36. 
	03-01-06-03. Valstybės įmonės Lietuvos oro uostų valdomų oro uostų efektyvesnio valdymo modelio įgyvendinimas
	2019 m.
I ketv.
	Vykdoma.
Veiksmas (VĮ Lietuvos oro uostai koncesijos sutarties pasirašymas) neįgyvendintas nustatytu terminu dėl pasikeitusių sprendimų.
2019-04-15 Vyriausybės strateginių projektų portfelio komisija projektą ,,Oro uostų ir susijusios infrastruktūros saugos, saugumo ir konkurencingumo užtikrinimas didinant jų pajėgumus“ (toliau – Projektas) nutarė įgyvendinti vystant 2 alternatyvas: 
1) tęsti esamo oro uosto tinklo atnaujinimą; 
2) ruoštis naujo oro uosto statybai, sprendimą dėl vieno oro uosto plėtojimo priimant 2022 m., t. y. oro uostų efektyvesnio valdymo modelis nebus įgyvendinamas. 
Esamo oro uosto tinklo atnaujinimas (1 alternatyva) vykdomas įgyvendinant Vyriausybės programos įgyvendinimo plano veiksmą 4.4.1.6. „Oro uostų ir susijusios infrastruktūros saugos, saugumo ir konkurencingumo užtikrinimas didinant jų pajėgumus“.
2020-04-20 Vyriausybės strateginių projektų portfelio komisijos posėdyje buvo pritarta atnaujintam Projekto planui (2 alternatyva). 
Projekto plane numatyta, kad sprendimas dėl oro uosto statybos bus priimtas 2022 metais.  

	37. 
	04-04-02-06. Automobilių kelių duomenų elektroninės paslaugos sukūrimas
	2019 m.
IV ketv.
	Vykdoma.
Veiksmą vėluojama įvykdyti, nes paaiškėjo papildomų darbų poreikis.
Įgyvendinant veiksmą sukurta:
- sunkiasvorio ir (ar) didžiagabaričio transporto leidimų išdavimo elektroninė paslauga; 
- elektromobilių įkrovimo stotelių duomenų paslauga; 
- baigiama kurti elektroninė statybos darbų žurnalo paslauga. Elektroniniai žurnalai pakeis dabar naudojamus popierinius ir taps pagrindiniu kelių tiesimo proceso stebėsenos ir kontrolės mechanizmu. Šios paslaugos kūrimas vėluoja paaiškėjus, jog sėkmingam el. statybos darbų žurnalo paslaugos įgyvendinimui papildomai turi būti sukurtas standartizuotas darbų kiekių žiniaraštis. Atnaujinti ir tęsiami darbai po kovo mėn. viduryje pasibaigusios technologinės pertraukos – pradėtas elektroninio žurnalo testavimas, po kurio jis bus pristatytas rangovams ir pradėtas naudoti. 
Darbus planuojama pabaigti iki 2020 m. III ketv. pabaigos.  

	38. 
	04-04-02-07. Laikinės kelių naudotojo apmokestinimo sistemos (eurovinjetė) transformavimas į atstuminę elektroninę mokesčio sistemą, atitinkančią principą „teršėjas moka – naudotojas moka“
	2020 m.
II ketv.
	Vykdoma.
Veiksmo vykdymas vėluoja, nes laukiama Seimo sprendimo.
Nuo 2018 metų Seimo komitetuose nagrinėtas Įstatymų projektų paketas (Kelių priežiūros ir plėtros programos finansavimo įstatymo 2, 3, 6, 9 straipsnių ir 2 priedo pakeitimo įstatymo projektas, Kelių įstatymo 17 straipsnio pakeitimo įstatymo projektas ir Administracinių nusižengimų kodekso 463 straipsnio pakeitimo įstatymo projektas), kuriuo siūloma kelių naudotojo mokestį, transporto priemonių valdytojų mokamą už naudojimąsi kelių infrastruktūra tam tikrą laikotarpį, pakeisti į kelių rinkliavą, kuri būtų mokama už keliais nuvažiuotą atstumą. 
2018 m. rugsėjo mėn. pateiktos Seimo Ekonomikos komiteto (papildomas komitetas) ir Seimo Aplinkos apsaugos komiteto (papildomas komitetas) išvados. Tik 2020 m. birželio 3 d. Seimo Biudžeto ir finansų komitetas pritarė projektų paketui. 
Atsižvelgiant į tai, kad Seimas šio klausimo svarstymą nukėlė į rudens sesiją, veiksmo įvykdymas vėluos. Priėmus įstatymą, bus parengtas Vyriausybės nutarimo Nr. 447 „Dėl kelių priežiūros ir plėtros programos finansavimo įstatymo įgyvendinimo“ pakeitimo projektas.    

	39. 
	05-04-03-03. Pasienio kontrolės punktų infrastruktūros pritaikymas ES atvykimo / išvykimo sistemai įrengti ir įdiegti
	2020 m.
II ketv.
	Vykdoma.
Veiksmo vykdymas vėluos, nes planuojant 2020 m. biudžetą, nebuvo skirta lėšų projektui „Pasienio kontrolės punktų infrastruktūros pritaikymas ES atvykimo / išvykimo sistemai įdiegti“ ( toliau – AIS) įgyvendinti. 
2020-04-20 vykusiame Strateginių projektų portfelio komisijos posėdyje (2020-04-22 protokolas Nr. STP-5), atsižvelgiant į šios Komisijos 2019-09-25 protokolo nutarimą, kuriuo pritarta Vidaus reikalų ministerijos teiktam pasiūlymui dėl programos „Naujos ES informacinių sistemų architektūros įgyvendinimas“ įtraukimo į Ministro Pirmininko strateginių projektų portfelį, buvo patvirtinti Vidaus reikalų ministerijos teikiamos programos „Naujos ES informacinių sistemų architektūros įgyvendinimas“ (programos Nr. 5.4.3) ir jos projektų, tarp kurių – „Atvykimo ir išvykimo sistemos (AIS) reglamento įgyvendinimas“, planai. 
Planuojama šio projekto ir veiksmo „Pasienio kontrolės punktų infrastruktūros pritaikymas ES atvykimo / išvykimo sistemai įrengti ir įdiegti“ įgyvendinimo pabaiga – 2021-12-31 (t. y. vėlesnė, negu buvo numatyta LRV programos įgyvendinimo plane). 
AIS projektui įgyvendinti lėšos skirtos iš Vyriausybės 2020 m. gegužės 6 d. nutarimu Nr. 458 „Dėl lėšų skyrimo“ asignavimų valdytojams paskirstytų 345 mln. eurų valstybės vardu pasiskolintų lėšų. 
Šiuo metu pasienio kontrolės punktų infrastruktūros pritaikymo ES atvykimo / išvykimo sistemai įrengimui ir pritaikymui projektai yra parengti, taip pat nupirkti projektų ekspertizės atlikimo darbai. Preliminariai rugpjūčio-rugsėjo mėn. numatoma paskelbti rangos konkursą darbams atlikti.  

	40. 
	05-04-05-04. Sektorinio greičio kontrolės ruožų ir stacionarių radarų įrengimas
	2020 m.
II ketv.
	Vykdoma.
Stacionarūs radarai nebuvo įrengti laiku, nes užtruko viešųjų pirkimų procedūros.
Viešasis momentinio greičio matuoklių pirkimas įvykęs, 2019 m. gruodžio mėn. pasirašytos sutartys su tiekėjais, vyksta įrengimo darbai. 
Šiuo metu Lietuvos valstybinės reikšmės keliuose įrenginėjami 70 naujos kartos momentinio greičio matuoklių (MGM). Be savo „tiesioginių“ funkcijų – fiksuoti greitį, naujojo matuoklio pagalba bus galima patikrinti techninės apžiūros galiojimą, civilinės atsakomybės draudimą, kelių naudotojo mokesčio sumokėjimą. 
Taip pat jau pasirašyta sutartis dėl 100 vidutinio greičio matuoklių (VGM) įrengimo (50 ruožų) ir netrukus ketinama pasirašyti sutartį dėl 112 sektorinio greičio matuoklių (56 ruožų).  

	
	SVEIKATOS APSAUGOS MINISTERIJA

	41. 
	01-01-02-08. Galimybės ligoninės vaistinėms atlikti visuomenės vaistinės funkcijas įteisinimas, priėmus Farmacijos įstatymo Nr. X-709 35 straipsnio pakeitimo įstatymo projektą Nr. XIIIP-1939
	2020 m.
II ketv.
	Vykdoma.
Veiksmo vykdymas vėluoja, nes Seimas nepriėmė sprendimo.
2019 m. kovo 27 d. Vyriausybė svarstė ir pateikė Seimui Farmacijos įstatymo Nr. X-709 35 straipsnio pakeitimo įstatymo projektą Nr. XIIIP-1939, kuris dar nepriimtas Seime. 
Vykdymas vėluoja, nes Seimo valdyba 2019 m. lapkričio 6 d. priėmė sprendimą Nr. SV-S-1452 „Dėl Lietuvos Respublikos farmacijos įstatymo Nr. X-709 35 straipsnio pakeitimo įstatymo projekto Nr. XIIIP-1939 nepriklausomo ekspertinio įvertinimo“, kuriuo patvirtino įstatymo projekto Nr. XIIIP-1939 nepriklausomo ekspertinio įvertinimo paslaugų pirkimo techninę specifikaciją ir perdavė Seimo kanceliarijai vykdyti nepriklausomo ekspertinio įvertinimo paslaugų viešąjį pirkimą teisės aktų nustatyta tvarka. 
2019-12-12 Seime registruota Nepriklausomo ekspertinio įvertinimo išvada XIIIP-1939 „Dėl Farmacijos įstatymo Nr. X-709 35 straipsnio pakeitimo įstatymo projekto“. 
2020-06-10 klausimas buvo svarstomas dviejuose Seimo komitetuose:
-Sveikatos reikalų komiteto išvada - įstatymo projektą XIIIP-1939 atmesti; 
 -Teisės ir teisėtvarkos komiteto išvada - įstatymo projektui pritarti.
Projekto svarstymas numatytas Seimo rudens sesijoje. Priėmus minėtą įstatymą bus rengiami įgyvendinamieji teisės aktai.  

	42. 
	01-03-03-03. Perteklinės infrastruktūros atsisakymas, antrinio lygio stacionarinių paslaugų regioninio planavimo ir valdymo modelio sukūrimas ir įdiegimas, vykdant antrinio lygio sveikatos priežiūros paslaugų teikimo pertvarką
	2019 m.
IV ketv.
	Vykdoma.
Veiksmo įvykdymas vėluoja, nes tik 2019 lapkričio mėn. pavyko nupirkti ekspertų, kurie konsultuos Lietuvą,  paslaugas.
Įgyvendinant antrinio lygio stacionarinių sveikatos priežiūros paslaugų teikimo pertvarką yra vykdomas Europos Komisijos (EK) pagal Struktūrinių reformų rėmimo programą (SRRP) finansuojamas techninės pagalbos projektas „Ligoninių tinklo pertvarka“
Projekto vykdymo laikotarpis: 2019 m. gruodžio mėn.– 2021 m. kovo mėn. 
Dėl COVID-19 pandemijos dalis 2020 metams suplanuotų veiklų buvo pavėlintos.
Pagal peržiūrėtą ir su EK suderintą projekto veiklų tvarkaraštį, 2020 metais planuojama įvykdyti šias veiklas:
- iki rugpjūčio 30 d. baigti virtualius susitikimus ir konsultacijas su 5 regionų pagrindinėmis koordinuojančiomis ASPĮ ir regionuose esančiomis savivaldybių stacionarinėmis gydymo įstaigomis, kuriose bus išbandytas naujas ASPĮ bendradarbiavimo modelis;
- rugsėjo mėn. bus suorganizuota virtuali sesija su parinktų dviejų užsienio šalių gydymo įstaigomis/ sveikatos regionus atstovaujančiomis įstaigomis – sesijų metu planuojama pasidalinti gerosiomis ligoninių bendradarbiavimo praktikomis;
- iki rugsėjo 30 d. turėtų būti parengti detalūs naujo bendradarbiavimo modelio įgyvendinimo planai kiekvienam pilotiniam regionui. Naujo bendradarbiavimo modelio įgyvendinimo išbandymas 5 regionuose bus vykdomas iki projekto pabaigos – 2021 m. kovo mėn.;
- iki lapkričio 30 d. planuojama atlikti SAM rengto ligoninių tinklo pertvarkos projekto peržiūrą ir vertinimą bei parengti ligoninių tinklo pertvarkos komunikavimo strategiją. 
2021 m. kovo mėn. planuojama apibendrinti ir inicijuoti politikos dialogą su suinteresuotomis šalimis (pagal 5 pilotiniuose regionuose ASPĮ bendradarbiavimo modelio išbandymo rezultatus bei ligoninių tinklo pertvarkos vertinimo rezultatus).  

	43. 
	01-03-03-05. Tretinio lygio kompetencijų centrų stiprinimas Vilniuje ir Kaune ir alternatyvų dėl tretinio lygio paslaugų konsolidavimo Klaipėdoje parengimas
	2019 m.
IV ketv.
	Vykdoma.
Veiksmo vykdymas užsitęsė dėl susidariusios situacijos, kovojant su Covid-19 pandemija ir jos pasekmėmis. 
Vilniuje ir Kaune įgyvendinami projektai, kuriems skirtos 2014-2020 m. ES fondų investicijos, siekiant plėtoti aukštos kokybės tretinio lygio paslaugas. Modernizuojama asmens sveikatos priežiūros įstaigų, kurios teikia aukščiausio lygio skubią pagalbą miokardo, galvos smegenų insulto, traumų ir kitų išorinių priežasčių atvejais, infrastruktūra; diegiamos inovatyvios technologijos specializuotą onkologinę pagalbą teikiančiuose centruose; steigiami vaikų retų ligų kompetencijos centrai universitetų ligoninėse; modernizuojama asmens sveikatos priežiūros įstaigų, teikiančių specializuotas paslaugas vaikams, infrastruktūra. 
Dėl Covid-19 pandemijos klausimas dėl tretinio lygio paslaugų konsolidavimo Klaipėdoje atidėtas iki 2020 m. IV ketv.  

	44. 
	01-03-03-10. Kriterijų, kuriais vadovaujantis būtų peržiūrimos asmens sveikatos priežiūros paslaugų bazinės kainos, patvirtinimas
	2020 m.
I ketv.
	Vykdoma.
Vėluojama patvirtinti kriterijus dėl COVID-19 pandemijos ir dėl užtrukusio derinimo. 
2019-06-14 Sveikatos apsaugos ministro įsakymu Nr. V-714 (2019-10-28 V-1216 pakeitimas) sudaryta darbo grupė, skirta kriterijų, kuriais vadovaujantis būtų peržiūrimos asmens sveikatos priežiūros paslaugų bazinės kainos, sąrašo projektui parengti. Parengtas sveikatos apsaugos ministro 2013 m. balandžio 22 d. įsakymo Nr. V-388 „Dėl asmens sveikatos priežiūros paslaugų, kurių išlaidos apmokamos Privalomojo sveikatos draudimo fondo biudžeto lėšomis, bazinių kainų nustatymo metodikos patvirtinimo“ pakeitimo projektas baigiamas vizuoti ir artimiausiu metu bus pateiktas visuomenei pastaboms ir pasiūlymams.  

	
	ŠVIETIMO, MOKSLO IR SPORTO MINISTERIJA

	45. 
	02-01-01-03. Priešmokyklinio, pradinio, pagrindinio ir vidurinio ugdymo programų atnaujinimas ir ugdymo rezultatų aprašų parengimas integruojant darnaus vystymosi, kūrybingumo, emocinio intelekto, bendradarbiavimo, sveikos gyvensenos nuostatas, verslumo, finansinio raštingumo, modernaus skaitymo ir rašymo sampratą, apimančią informacinį ir medijų raštingumą, išbandymas ir diegimas
	2020 m.
II ketv.
	Vykdoma.
Veiksmas neįvykdytas laiku, nes vėlavo ES lėšomis finansuojamo projekto „Skaitmeninio ugdymo turinio kūrimas ir diegimas“ veiklų įgyvendinimas (buvo metams laiko sustabdytas).
2019-11-18 švietimo, mokslo ir sporto ministro įsakymu Nr. V-1317 patvirtintos Bendrųjų programų atnaujinimo gairės, kuriose nustatytos Bendrųjų programų pokyčių sritys: tikslai, ugdymosi rezultatai (kompetencijos), mokymosi turinys ir mokinių pasiekimų vertinimo kaita. 
Organizuotos konsultacijos su EBPO ekspertu dr. Phill Lambert, skirtos mokytojams, mokslininkams dėl Bendrojo ugdymo programų rengimo proceso, kaip turėtų būti rengiamos kompetencijomis grįstos ugdymo programos, į ką reikia atkreipti dėmesį, siekiant aprašyti ugdymo rezultatus integruojant dalyko turinį ir kompetencijų raidos požymius.
Patvirtintas EK struktūrinių reformų paramos projektas „Mokyklų vadovų vaidmens stiprinimas įgyvendinant atnaujintą ugdymo turinį“. Dėl šio projekto įgyvendinimo EK kovo mėn. pasirašė sutartį su Britų taryba, kuri bus atsakinga už mokymo programų vadovams rengimą ir kt. veiklas. Sudarytos Ugdymo turinio stebėsenos ir Ugdymo turinio atnaujinimo veiklų koordinavimo grupės. Parengtas Kompetencijų aprašo projektas, Bendrųjų programų atnaujinimo vadovas ir Vaiko raidos aprašas, kuriais naudojasi dalykinių programų rengėjai.
Atrinkti ekspertai atnaujinti Bendrąsias programas (BP). Pradinio ir pagrindinio ugdymo bendrųjų programų projektai bus aptariami su mokytojų dalykinėmis asociacijomis bei kitomis suinteresuotomis institucijomis 2020 m. rugsėjo-spalio mėn. Planuojama, kad pradinio ir pagrindinio ugdymo bendrųjų programų atnaujinimo darbai bus baigti 2020 m. lapkričio mėn. Planuojama, kad vidurinio ugdymo programų atnaujinimas vyks 2020 m. gruodžio – 2021 m. gegužės mėn. 
Atnaujintų programų eksperimentinis įgyvendinimas 100-te mokyklų prasidės 2021 m. rugsėjo mėn.
Planuojama, kad atnaujintos pradinio, pagrindinio ir vidurinio ugdymo programos bus patvirtintos 2022 m. II ketv.  

	46. 
	02-01-01-08. Darnaus vystymosi, kūrybingumo, informacinių technologijų ir STEAM ugdymo elementų ikimokyklinio ir priešmokyklinio ugdymo srityse parengimas ir išbandymas
	2020 m.
II ketv.
	Vykdoma.
Veiksmas neįvykdytas laiku, nes veiksmas vykdomas per projektą ,,Inovacijos vaikų darželyje” (Ugdymo turinio tobulinimas ir naujų mokymo organizavimo formų kūrimas ir diegimas), kuris finansuojamas ES SF ir kurio vykdymas pradėtas iki LRV programos patvirtinimo. 
STEAM mokymus pristabdė ir karantinas, ir įrangos ikimokyklinėse įstaigose stoka. 
2019 m.:
- vykdyti metodinių priemonių rengėjų mokymai ir stažuotės (į parodą BETT (Jungtinė Karalystė), į parodą DIDACTA (Vokietija); į Loris Malaguzzi tarptautinį centrą (Italija) ir Daniją;
- parengtos metodinės medžiagos rinkinių ikimokyklinio ir priešmokyklinio ugdymo pedagogams koncepcijos;
- organizuota tarptautinė mokslinė praktinė konferencija ,,Inovacijos vaikų darželyje 2019“.
2020 m.: 
- parengti 2 metodinių rinkinių projektai dėl IT ir STEAM diegimo ikimokyklinio ir priešmokyklinio ugdymo programose. 
- parengtos dvi ikimokyklinio ir priešmokyklinio ugdymo pedagogams skirtos kvalifikacijos tobulinimo programos dėl metodinių priemonių diegimo.
- siekiant išbandyti parengtus metodinės medžiagos priemonių rinkinius, paskelbtas kvietimas dalyvauti mokymuose (https://www.nsa.smm.lt/2020/04/28/projektas-inovacijos-vaiku-darzelyje-kviecia-dalyvauti-mokymuose/). 
- atrinkti 102 ikimokyklinio ir priešmokyklinio ugdymo pedagogai ir ikimokyklinio ugdymo įstaigų direktoriai ir / ar jų pavaduotojai, kurie nuo rugpjūčio mėn. dalyvaus mokymuose dėl metodinės medžiagos diegimo praktiškai. 
Planuojama:
2020 m. III-IV ketv. 60 ikimokyklinio ir 40 priešmokyklinio ugdymo pedagogų bus apmokyti praktiškai dirbti su parengtais metodinės medžiagos priemonių rinkiniais.
2022 m. I ketv. 60 proc. ikimokyklinio ir priešmokyklinio ugdymo pedagogų bus aprūpinti rinkiniais ir bus pasirengę diegti informacines technologijas ir STEAM ikimokyklinio ir priešmokyklinio ugdymo programose.  

	47. 
	02-01-02-01. Mokinių pasiekimų kaupiamojo vertinimo, apimančio neformaliuoju būdu įgytas kompetencijas, sampratos patvirtinimas ir įgyvendinimas
	2020 m.
I ketv.
	Vykdoma.
Veiksmas neįvykdytas laiku, nes vėlavo ES lėšomis finansuojamo projekto „Skaitmeninio ugdymo turinio kūrimas ir diegimas“ veiklų įgyvendinimas (buvo metams laiko sustabdytas). 
Vertinimo kaitos kryptys aprašytos Bendrųjų programų atnaujinimo gairėse (2019-11-18 švietimo, mokslo ir sporto ministro įsakymas Nr. V-1317). 
Svarbiausias naujos vertinimo sampratos uždavinys – tarpusavyje suderinti ugdymo tikslus, uždavinius, mokymosi turinį, mokymo metodus ir rezultatų vertinimą.
2019 m. atliktas tyrimas dėl mokinio individualios pažangos stebėjimo ir vertinimo (https://www.smm.lt/uploads/documents/tyrimai_ir_analizes/2020/Tyrimas_ŠMSM_NMVA%202019.pdf)
 Tyrimo rekomendacijų pagrindu parengtos 4 kvalifikacijos tobulinimo programos. 
Jomis gali naudotis mokytojų kvalifikacijos tobulinimą vykdančios institucijos.
Remiantis 2020 m. pradžioje ŠMSM atliktos apklausos rezultatais, 93 proc. apklausoje dalyvavusių mokyklų patvirtino, kad mokykloje yra įteisintos tvarkos ir sprendimai dėl mokymosi pasiekimų ir pažangos stebėsenos ir vertinimo. Ataskaita paskelbta:
https://www.smm.lt/web/lt/teisine-inforamcija/tyrimai-analizes/tyrimai/svietimo-bukles-tyrimai
2020 m. kovo mėn. buvo suplanuota konsultacija su tarptautiniais ir vietiniais ekspertais dėl pasiekimų vertinimo kaitos, tačiau dėl paskelbtos ekstremalios situacijos šalyje konsultacija atidėta. Planuojama, kad konsultacijos vyks 2020 m. rugsėjo 24, 25 ir 29 dienomis nuotoliniu būdu.
2020 m. III ketv. planuojama parengti mokinių pasiekimų vertinimo kaitos gaires. Mokinių pasiekimų vertinimo ir vidurinio ugdymo modelio kaitos kryptys pristatytos Bendrojo ugdymo tarybai (2020-07-01 posėdyje).
2020–2021 m. vyks naujų lietuvių kalbos ir literatūros ir matematikos vertinimo įrankių, kurie grindžiami kaupiamojo vertinimo principu, išbandymas pilotinėse mokyklose, jų tobulinimas ir konsultacijos su suinteresuotomis institucijomis dėl jų tolimesnio diegimo. 
Planuojama, kad mokinių pasiekimų vertinimo samprata, apimanti kaupiamąjį vertinimą ir neformaliu būdu įgytų kompetencijų pripažinimą, bus patvirtinta ir pradėta įgyvendinti kartu su atnaujintomis bendrosiomis programomis 2022 m. II ketv.  

	48. 
	[bookmark: _Hlk47086836]02-02-02-07. STEAM atviros prieigos centrų įsteigimas ir įveiklinimas
	2019 m.
IV ketv.
	Vykdoma.
Veiksmas neįvykdytas laiku, nes yra susijęs su vykdomu ES SF finansuojamu projektu „Mokyklų aprūpinimas gamtos ir technologinių mokslų priemonėmis“, kuris finansuojamas ES SF ir kurio vykdymas pradėtas iki LRV programos patvirtinimo. Užtruko derinimo procedūros susijusios su statybų parinkimu ir paskirtimi, pirkimų procedūromis savivaldybėse. Išvardinti procesai pristabdė centrinio projekto veiklą.
2019 m. pradžioje pasirašytos metodinių STEAM atviros prieigos centrų Vilniuje ir Klaipėdoje kūrimo sutartys (planuojama, kad STEAM centrai – Vilniuje, Kaune ir Klaipėdoje – veiks ir kaip metodiniai, konsultaciniai centrai. Jie rengs regioniniams STEAM centrams bei mokykloms priemonių paketus, pamokų modelius, priemonių rinkinius, nuotolinių mokymų medžiagą, priims mokinius ir teiks pagalbą regioniniams STEAM atviros prieigos centrams).
[bookmark: _Hlk47086964]2020 m. sausio mėn. patvirtinta STEAM atviros prieigos centrų koordinavimo taryba.
Rengiamos metodinės priemonės, taip pat vykdomi STEAM centrų infrastruktūros atnaujinimo / pritaikymo darbai. Numatoma, jog metodiniai STEAM centrai veiklas pradės 2022 m. pradžioje.
2019 m. kovo mėn. pasirašytos finansavimo sutartys dėl 7 regioninių STEAM atviros prieigos centrų kūrimo (Alytaus, Marijampolės, Šiaulių, Panevėžio, Tauragės, Telšių ir Utenos).Iki 2020 m. pabaigos savivaldybės numato pritaikyti patalpas STEAM centrų laboratorinei įrangai. Taip pat rengiamos metodikos, kurios bus naudojamos STEAM centrų veikloje.
Pagrindiniai 2020 m. rezultatai:
2020 m. vasario 14 d. įvyko STEAM centrų tarybos posėdis, kuriame buvo aprobuotas tarybos darbo reglamentas, pristatytas centrų bendros e. platformos modelio projektas. Valdymo komitete buvo paskirtas papildomas finansavimas regioniniams STEAM centrams (baldams ir veiklos modeliui parengti); rengiama metodinė medžiaga.
[bookmark: _Hlk47086944]Parengta Lietuvos STEAM centų tinklo grafinio ženklo ir jo stiliaus vadovo sukūrimo techninė specifikacija. 
Numatoma, jog regioniniai STEAM centrai veiklą pradės 2021 m. 
Taip pat kuriamas Mokslo ir inovacijų sklaidos centras, kuris svariai prisidės prie mokslo ir inovacijų sklaidos Lietuvoje gerinimo. 2020 m. gegužės 25 d. buvo pasirašyta Mokslo ir inovacijų sklaidos centro projekto įgyvendinimo sutartis su CPVA. 2020 m. birželio mėn. vyko rangos darbų pasiūlymų teikimas (konkursas).
Mokslo ir inovacijų sklaidos centrą numatoma įkurti 2022 m. IV ketv.  

	49. 
	02-02-05-01. Formaliojo ir neformaliojo mokymo paslaugų įvairioms besimokančiųjų grupėms teikimo užtikrinimas, įtraukiant nevyriausybines organizacijas, ir teisinės bazės, palankios bendrųjų kompetencijų plėtotei, atnaujinimas
	2020 m.
II ketv.
	Vykdoma.
Veiksmas neįvykdytas laiku, nes vėluojama atlikti šiuos darbus:
-Siekiant sukurti tvarų ir visų institucijų interesus apimantį suaugusiųjų švietimo mechanizmą, bendradarbiaujant su suinteresuotomis ministerijomis (SADM, EIM, VRM ir kt.), parengtas pirminis atnaujinamos suaugusiųjų švietimo sistemos modelio projektas (remiantis tarptautinėse praktikose naudojamu „Individual learning accounts“ modeliu). Siekiama, jog naujai kuriama sistema sudarytų sąlygas kiekvienam asmeniui gauti mokymosi pasiūlymą pagal jo situaciją darbo rinkoje (dirbantis / nedirbantis), taip pat atspindint kitus poreikius (amžiaus grupė ar kt.). 
-2020 m. numatyta parengti Neformaliojo suaugusiųjų švietimo ir tęstinio mokymosi įstatymo Nr. VIII-822 pakeitimo įstatymo projektą, kurio rengimui 2020 m. III ketv. numatoma sudaryti suinteresuotų šalių grupę, kuri atsižvelgdama į naujai kuriamo suaugusiųjų švietimo sistemos modelio elementus turėtų pateikti siūlymus įstatymo projektui. Planuojama, kad įstatymo pakeitimo projektas turėtų būti svarstomas Seimo rudens sesijoje.
-Pradėta rengti priėmimo į neformaliojo profesinio mokymo programas tvarka. Siekiant populiarinti profesinį mokymą, sudaryta galimybė mokytis atskirų formalių profesinio mokymo programų modulių. Nuo 2020 m. rugsėjo 1 d. atveriama galimybė į atskirus formalių profesinio mokymo programų modulius stoti bendrojo ugdymo mokyklų 9–10 ir I–II, III–IV gimnazijos klasių mokiniams.
-Įgyvendinami du ES SF lėšomis finansuojami projektai, skirti asmenų, iškritusių iš švietimo sistemos, įtraukimui į mokymo programas, siekiant jiems suteikti profesinę kvalifikaciją. Pirmasis projektas skirtas nekvalifikuotų ir žemesnės kvalifikacijos Panevėžio regiono suaugusiųjų įtraukimui į bendrąjį ir profesinį ugdymą. Antrasis projektas („Suaugusiųjų mokymosi galimybės – visiems ir kiekvienam!“) skirtas suaugusiems asmenims, kurie šiuo metu nesimoko ir neįgiję pagrindinio ar vidurinio išsilavinimo. Taip pat patvirtintas finansavimas trečiam projektui, kurį įgyvendins Daugų technologijų ir verslo mokykla. 
Pateiktas lėšų poreikis (15 mln. Eur) FM rengiamam Ilgalaikiam ekonomikos vystymo planui. Lėšų paskirtis – mokymosi „vaučerių“ perkvalifikavimui ir / arba pirmos kvalifikacijos įgijimui įvairioms soc. grupėms (bedarbiai, dirbantys ir norintys persikvalifikuoti) teikimas pagal modulines profesinio mokymo programas ir / arba studijų modulius, bei neformaliojo profesinio mokymo programas finansavimas. 
Pagal projektą „Mokymosi visą gyvenimą plėtra“ veiksmo terminas – 2020 m. IV ketv.  

	50. 
	02-02-05-06. Atskirų ūkio šakų tinklinio veikimo modelio (kompetencijų centrų) sukūrimas ir įveiklinimas
	2019 m.
IV ketv.
	Vykdoma.
Veiksmas neįvykdytas laiku, nes dar nepatvirtinti 3 teisės aktai.
Atskirų ūkio šakų tinklinio veikimo modelio projektas parengtas (jo būsima realizacija surašyta trijuose teisės aktų projektuose), o įveiklinimui reikės daugiau laiko, nei buvo numatyta. 
2020 m. III ketv. planuojama patvirtinti 3 teisės aktus: 
1) Asmens įgytų kompetencijų vertinimo tvarkos aprašo projektą, 2) Reikalavimų kompetencijų vertinimo ir pripažinimo institucijoms ir jų akreditacijos tvarkos aprašo projektą, 3) Kompetencijų vertinimo lėšų skaičiavimo vienam asmeniui metodikos pakeitimo projektą. 
Asmens įgytų kompetencijų vertinimo tvarkos aprašo projekte numatyta suteikti įgaliojimus pasitelkti 17 profesinio mokymo įstaigų, kurioms būtų deleguota atsakomybė už tam tikros ūkio srities kompetencijų vertinimo organizavimą. Šios įstaigos taip pat veiktų kaip atskiro ūkio sektoriaus tinklinio veikimo pagrindiniai taškai.
Atskirų ūkio šakų tinklinio veikimo modelio (kompetencijų centrų) sukūrimas taip pat yra vykdomas įgyvendinant ES SF projektą „Įvairiais būdais įgytų kompetencijų ir kvalifikacijų vertinimo ir pripažinimo sistemos tobulinimas“ (projekto vykdytojas – Kvalifikacijų ir profesinio mokymo plėtros centras (KPMPC), partneriai – 17 profesinio mokymo teikėjų, SKVC, NŠA). 
Projekto metu bus parengtos teorinio ir praktinio vertinimo užduočių metodikos ir užduotys, skirtos vertinti 260 I–IV lygio kvalifikacijas. IV ketvirtį planuojama atlikti bandomąjį teorinės dalies užduočių testavimą (3 kvalifikacijų). 
Planuojamas veiksmo įvykdymo terminas 2022 m. II ketv.  

	51. 
	[bookmark: _Hlk47088499]02-03-01-02. Sutarčių su aukštosiomis mokyklomis dėl pedagogų (įskaitant profesinių mokyklų) rengimo ir jų kvalifikacijos tobulinimo sudarymas, remiantis valstybės raidos prioritetais, aukštųjų mokyklų veiklos vertinimo rezultatais, mokinių pasiekimų ir pažangos rezultatais
	2018 m.
IV ketv.
	Vykdoma.
[bookmark: _Hlk47088583]Veiksmas neįvykdytas laiku, nes buvo planuota sudaryti sutartis su aukštosiomis mokyklomis, kurios apimtų visas studijų kryptis. Nepavykus su suinteresuotomis institucijomis suderinti sutarties sąlygų buvo priimtas sprendimas keisti Mokslo ir studijų įstatymo (MSĮ) 9 str. MSĮ 9 str. pakeitimo projektą numatoma parengti iki 2020-12-31.
Lietuvoje įsteigti 3 nacionaliniai pedagogų rengimo centrai (toliau – Centrai), kurių veikla vykdoma Vilniaus, Vytauto Didžiojo ir Šiaulių universitetuose.
Vadovaujantis Pedagogų rengimo reglamento 19 punktu, pedagoginių studijų programas, teikiančias pedagogo kvalifikaciją vykdo Centrai ir kitos aukštosios mokyklos, turinčios bendradarbiavimo sutartis. Tokios sutartys tarp Centrų ir aukštųjų mokyklų, rengiančių pedagogus, yra pasirašytos. Universitetai telkia geriausias tyrėjų ir dėstytojų pajėgas, kur pedagogai bus rengiami pasitelkiant ir tarptautinę patirtį.
2019 m. taip pat patvirtinti naujos redakcijos Kvalifikacijos tobulinimo nuostatai, įtvirtinantys tęstinio kvalifikacijos tobulinimo, planavimo visais lygmenimis nuostatas, apibrėžiantys institucijų atsakomybes. 
Patvirtinti kvalifikacijos tobulinimo prioritetai 2020–2022 m., pabrėžiantys prioritetines kryptis, į kurias turėtų orientuotis programų regėjai ir mokyklos, planuodamos pedagogų kvalifikacijos tobulinimą.
2020 m. balandžio 9 d. patvirtintas preliminarių valstybės finansuojamų pirmosios pakopos ir vientisųjų studijų vietų, į kurias 2020 metais priimami studentai, skaičius, studijų stipendijų skaičius ir skiriamas valstybės finansavimas (ministro įsakymu Nr. V-538 „Dėl preliminaraus valstybės finansuojamų pirmosios pakopos ir vientisųjų studijų vietų, į kurias 2020 metais priimami studentai, skaičiaus, studijų stipendijų skaičiaus ir skiriamo valstybės finansavimo“), kur numatytas universitetinių studijų ir koleginių studijų skiriamas valstybės finansavimas pedagogams rengti – pagal studijų programas arba jų grupes.  

	52. 
	02-03-04-03. Nemokamo aukštojo mokslo bakalauro studijose įgyvendinimas
	2020 m.
II ketv.
	Vykdoma.
Veiksmo vykdymas vėluoja, nes jo vykdymas priklauso nuo įstatymo pakeitimų.
2019-09-17 nutarimu Nr. 939 Vyriausybė pritarė ir pateikė Seimui Mokslo ir studijų įstatymo (MSĮ) Nr. XI-242 9, 74, 75, 77, 79, 82, 83 straipsnių pakeitimo, papildymo 83(1) straipsniu ir 76 straipsnio pripažinimo netekusiu galios įstatymo projektą, papildytą nuostatomis, susijusiomis su įsipareigojimu įgyvendinti nemokamą aukštąjį mokslą bakalauro studijose. 
MSĮ pakeitimo projektas nebuvo svarstytas Seimo pavasario sesijoje. Tikimasi, kad projektas bus priimtas spalio mėn., o kiti poįstatyminiai teisės aktai, susiję su studijų finansavimu parengti ir patvirtinti lapkričio mėn.
2020 m. valstybės biudžeto projekte Nemokamo bakalauro studijų modeliui įgyvendinti numatyta papildomai 4 mln. Eur. Dėl šių papildomų lėšų priimtųjų į valstybės finansuojamas vietas skaičius 2020 m. padidės ne mažiau kaip 20 procentų. 
Šiuo metu keičiamu MSĮ siekiama nemokamo bakalauro nuostatas įtvirtinti įstatymu. 
2020 m. priėmimas į bakalauro studijas bus įgyvendinamas pagal esamą teisinį reglamentavimą.  

	53. 
	02-03-04-04. Studijų finansavimo metodikos, paremtos sutartiniais santykiais su aukštosiomis mokyklomis, sukūrimas
	2019 m.
III ketv.
	Vykdoma.
Veiksmo vykdymas vėluoja, nes jo vykdymas priklauso nuo įstatymo pakeitimų.
Siekdama pertvarkyti studijų bazinį finansavimą (skiriamą studijų kainai padengti), Vyriausybė 2019 m. rugsėjo 11 d. nutarimu Nr. 939 pritarė ir Seimui pateikė Mokslo ir studijų įstatymo pakeitimo įstatymo projektą. Projekte numatyta: įtvirtinti nemokamas bakalauro studijas; įvesti valstybinių aukštųjų mokyklų finansavimą, skirtą veiklos pažangai skatinti; pertvarkyti lėšų skyrimą studijoms finansuoti ir numatyti leistiną studentų „nubyrėjimo“ ribą, kada finansavimas nebūtų mažinamas; patikslinti studijų kainos struktūrą, iškeliant studentų skatinimo lėšas ir jas skiriant lanksčiau.
MSĮ pakeitimo projektas nebuvo svarstytas Seimo pavasario sesijoje. Tikimasi, kad projektas bus priimtas spalio mėn., o kiti poįstatyminiai teisės aktai, susiję su studijų finansavimu parengti ir patvirtinti lapkričio mėn.
Studijų bazinio finansavimo (skiriamo studijų kainai padengti) pertvarkymas leis studijų laikotarpiu pastangas sutelkti ne studentų skaičiui išsaugoti, bet studijų kokybei. Neliks paskatų iškreipti vidines aukštųjų mokyklų studijų kokybės užtikrinimo sistemas. Stabilesnis studijų finansavimas sudarys prielaidas nuosekliau organizuoti veiklą. Padidės lėšos, tenkančios vienam valstybės finansuojamam studentui.
Finansavimo valstybinių aukštųjų mokyklų veiklos pažangai skatinti atsiradimas sukurs papildomą motyvaciją didinti studijų kokybę ir stiprinti mokslinę kompetenciją, leis derinti aukštųjų mokyklų veiklą su nacionaliniais aukštojo mokslo plėtros tikslais.
Pakeitus studijų kainos struktūrą, didesnė valstybės parama geriausiems studentams skatinti neturės neigiamos finansinės įtakos studentams, mokantiems už studijas.  

	54. 
	02-03-04-05. Specialistų rengimo užsakymo, paremto darbo rinkos poreikiais ir nauja studijų finansavimo metodika, įdiegimas
	2019 m.
III ketv.
	Vykdoma.
Veiksmo vykdymas vėluoja, nes jo vykdymas priklauso nuo įstatymo pakeitimų.
Pagal Mokslo ir studijų įstatymo (MSĮ) 77 straipsnio 3 ir 4 dalis valstybės finansuojamos studijų vietos, studijų stipendijos ir finansavimas šioms studijų vietoms bei studijų stipendijoms paskirstomas iki kiekvienų metų balandžio 2 d. Vyriausybės nutarimu ir iki kiekvienų metų balandžio 15 d. švietimo, mokslo ir sporto ministro įsakymu, atsižvelgus į valstybės ūkinės, socialinės ir kultūrinės plėtros poreikius, valstybės finansines galimybes ir įvertinus absolventų įsidarbinimo rodiklius. 
Vyriausybė 2019 m. rugsėjo 11 d. nutarimu Nr. 939 pritarė ir Seimui pateikė Mokslo ir studijų įstatymo pakeitimo įstatymo projektą. Įstatymo projektas Seime dar nesvarstytas, todėl specialistų poreikio užsakymas įgyvendinamas pagal dabar galiojančius teisės aktus, atsižvelgus į VšĮ Vyriausybės strateginės analizės centras STRATA duomenis. 
STRATA įgyvendina projektą „Švietimo pasiūlos analizės ir vertinimo sistemos kūrimas bei diegimas“. 
Šis projektas yra skirtas parengti švietimo pasiūlos analizės, vertinimo ir planavimo metodiką (toliau – Metodika), kuri įveiklins žmogiškųjų išteklių stebėsenos duomenis. Ši metodika leis analizuoti, vertinti ir planuoti švietimo pasiūlą, naudoti gautą informaciją Nacionalinės žmogiškųjų išteklių stebėsenos pagrindų aprašo, patvirtinto Vyriausybės 2016-02-18 nutarimu Nr. 162, nustatytiems klausimams spręsti. STRATA vykdomo projekto pabaiga buvo numatyta 2019 m. gruodžio mėnesį, tačiau įgyvendinimo terminas buvo atidėtas. Planuojama, kad projektas bus įgyvendintas iki 2020-08-31.  

	55. 
	02-03-05-03. Formaliojo profesinio mokymo programas vykdančių mokyklų veiklos kokybės įsivertinimo ir išorinio vertinimo sistemos sukūrimas ir išorinio vertinimo plano patvirtinimas
	2019 m.
IV ketv.
	Vykdoma.
Veiksmo vykdymas vėluoja, nes pavėluota atlikti 10 Profesinio mokymo įstaigų vertinimą.
Profesinio mokymo stebėseną pagal PMĮ (32 str. 1 dalis) vykdo STRATA, kuriame suprojektuotas ir įdiegtas elektroninis įrankis profesinio mokymo institucijų veiklos ir profesinio mokymo programų įgyvendinimo stebėsenai. 
2019 m. atlikta duomenų stebėsenos sistemai sukurti reikalinga analizė. 
Parengtas Išorinio vertinimo kiekybinių rodiklių tvarkos aprašo projektas (KPMPC patvirtintas). Pradėtas stebėsenos rodiklių projektavimas ir testavimas, rodikliai galutinai suderinti su Nacionalinės švietimo agentūros Infrastruktūros plėtros departamento (buvusio Švietimo informacinių technologijų centro) rengiamais švietimo įstaigų stebėsenos rodikliais (siekiant išvengti dubliavimosi).
2019 m. rinkti ir analizuoti duomenys esamai profesinio mokymo būklės apžvalgai, parengti kriterijai įvairių šalių elektroninių stebėsenos įrankių galimybių analizei, atlikta palyginamoji elektroninių įrankių analizė, atliekama įrankių techninių galimybių ir funkcijų analizė. 
[bookmark: _Hlk47088372]ŠMSM parengtame Profesinio mokymo teikėjų, vykdančių formaliojo profesinio mokymo programas, išorinio vertinimo tvarkos apraše (ministro patvirtintas 2020 m. kovo 25 d. įsakymu Nr. V-442) nustatyti 5 profesinio mokymo teikėjų ir profesinio mokymo programų įgyvendinimo išorinio vertinimo rodikliai. Pagal juos pradėtas vykdyti profesinio mokymo įstaigų ir kitų profesinio mokymo teikėjų, įgyvendinančių formalias profesinio mokymo programas, išorinis vertinimas. Apskaičiuoti 4 rodikliai (iš 5). Įvertinta, kokia absolventų dalis dirbo šeštą mėnesį po formaliojo profesinio mokymo programos baigimo 2019 metais; kokia mokinių dalis gavo aukščiausius kompetencijų įvertinimus; kokia dalis 2019–2020 m. m. buvo užpildytų valstybės finansuojamų profesinio mokymo vietų; kokia dalis 2018–2019 m. m. mokėsi pameistrystės forma (https://www.svis.smm.lt/pm-isorinio-vertinimo-rodikliai/). 
Vertinimą planuojama vykdyti iki 2020 m. IV ketv. Išorinio vertinimo rodikliai parodys mokymo įstaigų veiklos stipriąsias, silpnąsias ir tobulintas sritis (lyderystė ir vadyba; formaliojo profesinio mokymo programų įgyvendinimas; personalas; mokymo ir mokymosi ištekliai; mokymo ir mokymosi rezultatai). Pagal šiuos rodiklius bus vykdoma nuolatinė mokymo įstaigų veiklos kokybės stebėsena. Mokymo įstaigoms, kurių rodikliai nesieks nustatytų rodiklių ribinių reikšmių, bus atliktas išorinis veiklos kokybės vertinimas. Mokymo įstaigos, kurių veikla bus įvertinta neigiamai, po išorinio vertinimo parengs veiklos tobulinimo planą. Taip pat mokymo įstaigos bus konsultuojamos dėl veiklos gerinimo (NŠA funkcija). 2020 m. baigti vienos temos ekspertinių gebėjimų stiprinimo mokymai. II–III ketv. ekspertinių gebėjimų stiprinimas tęsiamas, mokosi 67 asmenys. Taip pat 2020–2021 m. planuojami užsienio (Italijos) ekspertų vedami mokymai, kuriuose numatyta 60 asmenų dalyvavimas. Planuojama, kad 2020 m. lapkričio–gruodžio mėn. bus atliktas 10 PMĮ išorinis vertinimas.

	56. 
	[bookmark: _Hlk47088840]02-03-05-04. Ikimokyklinio ir priešmokyklinio ugdymo kokybės vertinimo (išorės ir vidaus) sistemos sukūrimas
	2019 m.
II ketv.
	Vykdoma.
[bookmark: _Hlk47088959]Veiksmo vykdymas vėluoja, dėl užsitęsusių projekto paraiškos vertinimo procedūrų. 
Projektas buvo patvirtintas tik 2018 m. spalio mėn., todėl numatytas metodikos sukūrimo terminas –2019 m. II ketvirtis – tapo neįgyvendinamas. Projekto įgyvendinimas ir metodikos kūrimas vyksta pagal projekte numatytus terminus ir logiką.
Įgyvendinant ES SF projektą „Neformaliojo vaikų švietimo, ikimokyklinio, priešmokyklinio ir bendrojo ugdymo vertinimo, įsivertinimo tobulinimas ir plėtotė“, rengiamos ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo ir išorinio vertinimo metodikos.
Projekto dalyviai 2019 m. sėmėsi patirties apie IPU įstaigų vertinimą ir įsivertinimą 3 stažuočių metu Airijoje, Vokietijoje (Berlyne) ir Nyderlanduose. Jiems grįžus, 2019-05-30 buvo suorganizuota diskusija „Įgytų patirčių taikymo galimybės rengiant ikimokyklinio, priešmokyklinio ugdymo programas vykdančių mokyklų veiklos vertinimo ir įsivertinimo metodikas“. Iš viso buvo suorganizuoti 3 apskirtieji stalai-diskusijos, siekiant su švietimo bendruomene išdiskutuoti IPU vertinimo poreikius.
2019 m. pavasarį buvo suorganizuota konferencija, skirta praktikams, ugdymo įstaigų darbuotojams ir visiems besidomintiems ugdymo įstaigų veiklos kokybės tobulinimu. 
[bookmark: _Hlk47088990]Remiantis gerąja užsienio patirtimi bei apskritųjų stalų diskusijų metu išaiškėjusiomis tendencijomis, buvo parengta IPU mokyklų veiklos kokybės įsivertinimo ir išorinio vertinimo metodikų techninė specifikacija. Atlikus visas pirkimo procedūras 2020 m. gegužės 6 d. pasirašyta paslaugų teikimo sutartis su ekspertų komanda. 
Iki 2020 m. rugpjūčio mėn. pabaigos paslaugų teikėjai turi pateikti pirminį metodikos variantą. 
Atrinkus ir parengus 40 įsivertinimo konsultantų ir 60 išorės vertintojų, šių metodikų išbandymas bus atliktas 20 IPU programas vykdančių mokyklų. 
2021 m. bus sukurti metodologiniai įrankiai, kurie sudarys tinkamas sąlygas plėtoti aukštos kokybės ikimokyklinį ir priešmokyklinį vaikų ugdymą. Šiose metodikose bus nustatyti mokyklų veiklos kokybės rodikliai, vertinimo kriterijai ir instrumentai, skirti tiksliau įvertinti švietimo įstaigų veiklos būklę ir numatyti veiklos tobulinimo galimybes siekiant geresnių kiekvieno mokinio pasiekimų ir pažangos.
Šio darbo rezultatai sudarys pagrindą sukurti Ikimokyklinio, priešmokyklinio ugdymo programas vykdančių mokyklų stebėsenos ir išorinio vertinimo sistemą.  

	
	TEISINGUMO MINISTERIJA

	57. 
	03-01-04-02. Registrų ir valstybės informacinių sistemų modernizavimas, atsisakant neefektyvių duomenų bazių ir užtikrinant valstybės informacinių išteklių funkcinį suderinamumą ir patogų naudojimą
	2019 m.
IV ketv.
	Vykdoma.
Veiksmas neįvykdytas laiku dėl šių priežasčių:
1) dėl laiku neskirto ir nepakankamo ES finansavimo;
2) dėl VRM laiku nepatvirtintų teisės aktų, susijusių su asmens dokumentų išrašymu;
3) dėl neįvykusių 3 viešųjų pirkimų.
Veiksmas įgyvendinamas, vykdant ES lėšomis finansuojamą investicijų projektą „Gyventojų registro modernizavimas ir susijusių elektroninių paslaugų kūrimas“ (toliau – Projektas). 
Projektą įgyvendina VĮ Registrų centras (RC). 2018-03-16 su CPVA pasirašyta sutartis (pradinė vertė – 3 827 186,32 eurų), kuri 2019-11-15 patikslinta (pratęstas terminas ir patikslintas biudžetas – 4 310 732,68 eurų). 
Projektas vykdomas 2 etapais. 
1 etape numatoma modernizuoti Gyventojų registro (GR) duomenų bazę, pertvarkyti esamas ir sukurti naujas GR integracines sąsajas su Užsieniečių registru (UR), Vidaus reikalų informacine sistema (VRIS), Asmens dokumentų išdavimo sistema (ADIS), pertvarkyti Metrikacijos paslaugų informacinę sistemą (MEPIS) į Metrikacijos ir gyvenamosios vietos deklaravimo informacinę sistemą (MGVDIS). 
1 etapo įgyvendinimas: 
2016-08-02 RC pasirašė pirmąją paslaugų teikimo sutartį. Vykdant šią sutartį buvo atlikti modernizuojamo GR ir MEPIS programinės įrangos projektavimo, kūrimo, diegimo ir testavimo gamybinėje aplinkoje darbai, esamų GR sąsajų su UR ir VRIS pertvarkymas ir naujų su ADIS sukūrimas. 
2019-05-02 RC pasirašė antrąją paslaugų teikimo sutartį. Vykdant šią sutartį ADIS bus perkelta į atskirai nuo GR veikiančią informacinių technologijų infrastruktūrą, sukurtos naujos integracinės sąsajos su VRIS, UR ir ADIS. Šiuo metu yra vykdomi I etapo konstravimo darbai. 
2 etape numatoma sukurti naujas ir patobulinti esamas GR ir MEPIS teikiamas elektronines paslaugas (gimimo, gyvenamosios vietos deklaravimo, asmens duomenų paieškos, elektroninių GR išrašų išdavimo ir pan.), sudarant iš jų naujas sudėtines elektronines paslaugas, bei sukurti šioms sudėtinėms paslaugoms reikiamas integracines sąsajas. 
2 etapo įgyvendinimas:
2020-01-27 patvirtinta Projekto II etapo techninė specifikacija. Šiuo metu pagal ją yra atliekamos viešųjų pirkimų procedūros (2020-07-13 paskelbtas viešasis pirkimas neįvyko (niekas nepateikė paraiškų), todėl viešasis pirkimas bus skelbiamas iš naujo). 
2019-12-05 RC su CPVA suderino sudėtinės elektroninės paslaugos „Keičiu gyvenamą vietą“ įgyvendinimo partnerių pakeitimą, atsisakant šios paslaugos dalies „Elektroninių prašymų peradresuoti gaunamus laiškus, siuntas nauju adresu teikimas AB „Lietuvos paštas“, nes ji tapo nebeaktuali. Šiuo metu yra atliekama sudėtinės elektroninės paslaugos „Keičiu gyvenamą vietą“ projektavimo analizė ir derinamos bendrų jos kūrimo darbų apimtys su Lietuvos draudikų ir Lietuvos bankų asociacijomis. 
Planuojama, kad GR ir MGVDIS pradės pilnai funkcionuoti 2022 m. IV ketv., nes CPVA 2020-06-15 pratęsė Projekto veiklų įgyvendinimo laikotarpį iki 2022 m. spalio 31 d.

	
	UŽSIENIO REIKALŲ MINISTERIJA

	58. 
	05-05-01-10. Lietuvos ir Prancūzijos strateginės partnerystės veiksmų plano atnaujinimas 
	2020 m.
II ketv.
	Vykdoma.
2018 metais buvo parengtas ir su abiejų šalių suinteresuotomis institucijomis suderintas „Lietuvos – Prancūzijos strateginės partnerystės plano 2018-2022 metams“ projektas. Dokumentas turėjo būti pasirašytas Prancūzijos Prezidento vizito į Lietuvą metu. Vizitas turėjo vykti 2018-08-31, tačiau dėl įtemptos padėties Prancūzijoje („geltonųjų liemenių“ judėjimo, nuolatinių riaušių, vėliau prasidėjusio koronaviruso protrūkio bei Vyriausybės narių kaitos) vizitas vis keliamas vėlesniam laikui. 
Šiuo metu stengiamasi vizitą suorganizuoti 2020 m. III ketvirtį. Strateginės partnerystės planas turėtų būti atnaujintas iki vizito. Vizito metu jį pasirašytų abiejų šalių užsienio reikalų ministrai. Prancūzijos Respublikos užsienio reikalų ministras atvyktų kartu su Prancūzijos Respublikos Prezidento vadovaujama delegacija. Atskiro dvišalio jo vizito į Lietuvos Respubliką nėra suplanuota.  

	59. 
	05-05-06-03. Konsultacijų ir susitikimų su ES institucijomis ir ES valstybėmis narėmis organizavimas, siekiant konsoliduoti bendras pozicijas ir įtvirtinti Lietuvos interesus
	2019 m.
IV ketv.
	Vykdoma.
Įvykus penkiems derybiniams raundams, ženklaus progreso ES-JK ateities santykių derybose nėra. Išlieka 4 esminės problemos – sąžiningos konkurencinės sąlygos (valstybės pagalbos taisyklės), žvejybos kvotos, susitarimo valdymas bei bendradarbiavimas teisėsaugos srityje.
2020 m. birželio 10 d. COREPER bei birželio 19 d. Bendrųjų reikalų tarybos posėdyje visos ES valstybės narės pabrėžė, kad yra itin svarbu ir toliau laikytis vasario 25 d. patvirtinto ES derybinio mandato, kuriame tinkamai atspindėti Lietuvos interesai – pabrėžiama svarba siekti plataus susitarimo su JK, apimsiančio ekonominio bendradarbiavimo, saugumo, gynybos, užsienio politikos bei piliečių teisių apsaugos sritis.
ES-JK ateities santykių derybų kontekste, JK su Lietuva derasi dėl sutarties piliečių teisių dalyvauti savivaldos rinkimuose. Susitarimo esmė – užtikrinti galimybę JK piliečiams dalyvauti Lietuvos vietos savivaldos rinkimuose, bei Lietuvos piliečių galimybę dalyvauti JK vietos savivaldos rinkimuose.
Toks susitarimas atitiktų Lietuvos interesus, atsižvelgiant į didelį kiekį lietuvių, gyvenančių JK. Susitarimas išlieka derybų stadijoje.  

	
	VIDAUS REIKALŲ MINISTERIJA

	60. 
	02-02-04-05. Pakopinio vidaus tarnybos pareigūnų rengimo institucionalizavimas, integruojant profesinį mokymą ir aukštąjį mokslą
	2018 m.
IV ketv.
	Vykdoma.
2020-01-15 Vyriausybės pasitarime nuspręsta steigti žinybinę kolegiją, kurioje būtų rengiami būsimi policijos ir kitų statutinių įstaigų pareigūnai ir pavesta VRM kartu su ŠMSM iki 2020-01-24 sudaryti darbo grupę, kuri iki 2020-03-15 parengtų žinybinės kolegijos veikimo ir finansavimo koncepciją ir žinybinės kolegijos steigimo veiksmų planą su realiais įgyvendinimo terminais ir konkrečiais vykdytojais ir iki 2020-04-15 parengtų ir pateiktų Vyriausybei reikiamus teisės aktų projektus dėl žinybinės kolegijos įsteigimo.
2020 m. gegužės mėn. Vyriausybė svarstė VRM parengtą Žinybinės kolegijos veikimo ir finansavimo koncepciją, Žinybinės kolegijos steigimo veiksmų planą ir įstatymų pakeitimų projektus (Vidaus tarnybos statuto; Valstybės sienos ir jos apsaugos; Policijos; Mokslo ir studijų; Profesinio mokymo; Valstybinio socialinio draudimo; Nelaimingų atsitikimų darbe ir profesinių ligų socialinio draudimo įstatymo) dėl žinybinės kolegijos įsteigimo (TAIS Nr. 20-4851).
Įstatymų projektai pateikti Seimui, 2020 m. birželio 9 d. ministrė pristatė Seimui. Projektai svarstomi Seimo komitetuose.  

	61. 
	03-01-01-02. Viešojo sektoriaus įstaigų atliekamų funkcijų sisteminė peržiūra įgyvendinant koncepcijos nuostatas
	2019 m.
IV ketv.
	Vykdoma.
Vėluojama, nes Viešojo sektoriaus įstaigų atliekamų funkcijų sisteminė peržiūra yra susijusi su įgyvendinamu Viešojo sektoriaus įstaigų sistemos tobulinimo gairių įgyvendinimo veiksmų planu, patvirtintu Vyriausybės 2018 m. gegužės 16 d. nutarimu Nr. 495 (toliau – Veiksmų planas). 
Galutinis Veiksmų plano įvykdymo terminas – 2020 m. IV ketvirtis, kuomet Vidaus reikalų ministerija turės pateikti Vyriausybei galutinę Veiksmų plano įgyvendinimo ataskaitą (Veiksmų plano 1.6 veiksmas). 
Iki šiol VRM, vykdydama Veiksmų plano 1.5 veiksmą, yra pateikusi Vyriausybei informaciją apie šių įstaigų atitikties gairėms įvertinimą ir jo rezultatus:
• ministerijų, ministrams pavestose valdymo srityse veikiančių Vyriausybės įstaigų, kitų Vyriausybei atskaitingų biudžetinių įstaigų ir šioms įstaigoms pavaldžių biudžetinių įstaigų (Vidaus reikalų ministerijos 2019 m. gegužės 6 d. raštas);
• valstybės įmonių (Vidaus reikalų ministerijos 2019 m. spalio 9 d. raštas);
• viešųjų įstaigų, kurių savininkė ar dalininkė yra valstybė (Vidaus reikalų ministerijos 2019 m. gruodžio 2 d. raštas). 
[bookmark: _Hlk47089640][bookmark: _Hlk47089601]Taip pat yra pateikusi Vyriausybei informaciją apie valstybės valdomoms bendrovėms (akcinėms bendrovėms ir uždarosioms akcinėms bendrovėms) suteiktų viešojo administravimo įgaliojimų pagrįstumą (Vidaus reikalų ministerijos 2019 m. gruodžio 31 d. raštas). 
Įstaigų prie ministerijų, kitų ministerijoms pavaldžių biudžetinių įstaigų ir šioms įstaigoms pavaldžių biudžetinių įstaigų, taip pat savivaldybių biudžetinių įstaigų atitikties gairėms įvertinimas turi būti atliktas iki 2020 m. III ketvirčio pabaigos (Veiksmų plano 2.3.1, 3.1.2 veiksmai). 
Pažymėtina, kad savivaldybių biudžetinių įstaigų atitikties gairėms įvertinimą atlieka Vidaus reikalų ministro 2018 m. gruodžio 3 d. įsakymu sudaryta tarpinstitucinė darbo grupė, kurios veiklą numatoma užbaigti ir veiklos rezultatus apibendrinti 2020 m. III ketvirčio eigoje.  

	62. 
	03-02-01-02. Viešųjų ir administracinių paslaugų kokybės vertinimo sistemos sukūrimas, atsižvelgiant į klientų atsiliepimus, paslaugų suteikimo greitį ir kokybę, įstaigų vertinimas ir reitingavimas pagal paslaugų kokybės kriterijus
	2018 m.
IV ketv.
	Vykdoma.
Vėluojama įvykdyti, nes tik 2020 m. gegužės 28 d. Seimas priėmė Viešojo administravimo įstatymo Nr. VIII-1234 pakeitimo įstatymą Nr. XIII-2987 (nauja redakcija), kuriame įtvirtintas teisinis pagrindas paslaugų kokybės vertinimo sistemos sukūrimui – numatyti nauji, aiškūs ir griežtesni reikalavimai administracinių ir viešųjų paslaugų teikėjams ir (ar) administratoriams: jie įpareigojami nustatyti reikalavimus paslaugų kokybei, paslaugų kokybės vertinimo rodiklius, nuolat ją matuoti ir vertinti, savo veiklos planavimo dokumentuose numatyti tikslus (uždavinius), kurie būtų orientuoti į paslaugų teikimo kokybės gerinimą arba tokias užduotis (tobulinti paslaugų teikimą) nustatyti tiesiogiai paslaugą teikiančiam subjektui ir kontroliuoti jų įgyvendinimą.
Siekdama sukurti paslaugų kokybės vertinimo sistemą, VRM vykdo ES struktūrinių fondų lėšomis bendrai finansuojamą projektą ,,Viešojo sektoriaus įstaigų teikiamų paslaugų ir gyventojų aptarnavimo kokybės gerinimo sprendimai“ ( įgyvendinimo pabaiga – 2022 m. birželio 20 d.). Įgyvendinant projektą jau parengta taikomojo pobūdžio studija „Pavyzdinis klientų aptarnavimo viešojo sektoriaus įstaigose standartas“. Sukurto pavyzdinio standarto pagrindu įstaigos savarankiškai rengs arba pagal parengtą pavyzdinį standartą pritaikys jau turimus klientų aptarnavimo standartus savo įstaigose. Rengiami poįstatyminiai teisės aktai.
VRM taip pat parengė ir 2020 m. birželio 25 d. raštu Nr. 1D-3221 suinteresuotoms institucijoms derinti pateikė Vyriausybės 2007 m. rugpjūčio 22 d. nutarimo Nr. 875 „Dėl prašymų ir skundų nagrinėjimo ir asmenų aptarnavimo viešojo administravimo subjektuose taisyklių patvirtinimo“ pakeitimo ir Vyriausybės 2003 m. balandžio 18 d. nutarimo Nr. 480 „Dėl bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“ pakeitimo projektus, įgyvendinančius pakeisto Viešojo administravimo įstatymo nuostatas. 
Visų šio projekto veiklų numatyta pabaiga – 2022 m. birželio 20 d.  

	63. 
	03-02-01-03. Viešųjų ir administracinių paslaugų modernizavimas, įdiegiant efektyvumo vertinimus, supaprastinant ir trumpinant procesus, parenkant tinkamiausią paslaugų teikimo būdą
	2019 m.
IV ketv.
	Vykdoma.
Dėl užtrukusio naujos redakcijos Viešojo administravimo įstatymo priėmimo ir nepakankamų informacijos teikėjų kompetencijų identifikuojant administracines ir viešąsias paslaugas šis procesas trunka ilgiau nei buvo numatyta. 
Vyriausybės 2018 m. vasario 7 d. pasitarime priimti sprendimai dėl administracinių ir viešųjų paslaugų modernizavimo kartu su VRM parengtomis rekomendacijomis kaip jie turėtų būti įgyvendinami. Susidūrus su nemenkais keblumais atsakingiems vykdytojams identifikuojant paslaugas, pavedimo įvykdymo terminas nukeltas į 2019 m. IV ketv. 
2019 m. pabaigoje buvo parengti preliminarūs valstybės viešojo sektoriaus įstaigų teikiamų administracinių paslaugų (identifikuotos 1 789 paslaugos) ir jų teikėjų (141 valstybės viešojo sektoriaus subjektų) sąrašai, pateikti pasiūlymai dėl 264 besidubliuojančių, neaktualių arba administracinės paslaugos sampratos neatitinkančių paslaugų atsisakymo, pasiūlyta 407 administracines paslaugas teikti integruotai, o nustačius, kad ne visų administracinių paslaugų pavadinimai atitinka jų turinį – pasiūlyta tikslinti 117 paslaugų pavadinimus. Informacija Vyriausybei pateikta 2019 m. gruodžio 31 d.
Dalis pasiūlymų įgyvendinta, tačiau dėl ilgai trunkančių teisėkūros procedūrų šis procesas dar nėra baigtas ir nebepriklauso nuo VRM, o nuo konkrečių paslaugas teikiančių subjektų. VRM atliko visus veiksmus, reikalingus užtikrinti valstybės viešojo sektoriaus subjektų teikiamų administracinių paslaugų peržiūrą ir tolesnė kontrolė VRM atžvilgiu neturėtų būti vykdoma. 
VRM parengė Tipinį savivaldybių teikiamų administracinių paslaugų sąrašą, kuris pateiktas savivaldybėms. LSA šį sąrašą išplatino savivaldybėms 2020 m. vasario 14 d., jis nuolat atnaujinamas ir yra paskelbtas Viešųjų ir administracinių paslaugų stebėsenos ir analizės informacinėje sistemoje (PASIS). Vadovaujantis sąrašu yra vienodinama į PASIS teikiama ir portale lietuva.gov.lt viešai skelbiama informacija, siekiant unifikuoti šių paslaugų pavadinimus. 
VRM liepos pradžioje kreipėsi į LSA su prašymu pakartotinai paraginti savivaldybes vadovautis parengtu sąrašu. 
Vadovaujantis savivaldybių pateikta informacija, yra parengtas preliminarus Tipinio savivaldybių teikiamų / administruojamų viešųjų paslaugų sąrašo projektas (remiantis savivaldybių pateikta informacija šiuo metu sąrašą sudaro 258 viešosiomis įvardintos paslaugos). Šis sąrašas yra vertinamas VRM atstovų ir rugpjūčio mėnesio pabaigoje bus teikiamas vertinti ir aprobuoti jo rengimui sudarytai darbo grupei. 

	64. 
	03-04-01-01. Skaidrios ir bendros valstybės tarnautojų lyderystės kompetencijų ugdymo sistemos sukūrimas
	2019 m.
II ketv..
	Vykdoma.
Vėluojama įvykdyti, nes:
1) užtruko viešųjų pirkimų procedūros (6 mėn.);
2) dažnai keitėsi projekto komanda (pasikeitė 2 projektų vadovai, keitėsi ekspertai);
3) projekto eigoje iškilo naujų veiklų poreikis (įstaigų vadovų tinklaveikos renginiai). 
Įgyvendinant 2014–2020 metų ES struktūrinių fondų investicijų veiksmų programos projektą „Įstaigų vadovų lyderystės stiprinimas“, paslaugų teikėjas – UAB „Žmogaus studijų centras“ atliko valstybės įstaigų vadovų mokymo poreikio tyrimą ir 2019 m. rugpjūčio 26 d. pateikė Valstybės tarnybos departamentui vadovų mokymo poreikio tyrimo apibendrintą ataskaitą, kurioje nustatyti įstaigų vadovų ir įstaigų vadovų pavaduotojų kvalifikacijos tobulinimo prioritetai, rekomenduojami mokymo metodai ir formos, išgryninta 10–15 mokymosi temų. Kartu su ataskaita pateikti su įstaigų vadovais (tikslinės grupės dalyviai) suderinti 207 individualūs mokymų planai ir individualūs tikslinės grupės mokymo poreikiai. 
Projektą planuojama pabaigti iki 2020 m. lapkričio 1 d. (pagal sukurtus mokymų planus bus apmokyta ne mažiau kaip 200 įstaigų vadovų ir jų pavaduotojų; šiuo metu vyksta mokymai).  

	65. 
	[bookmark: _Hlk47091642]03-05-02-02. Gerosios konsultavimosi su gyventojais vietos lygmeniu patirties įtvirtinimas
	2018 m.
II ketv.
	Vykdoma.
[bookmark: _Hlk47091723][bookmark: _Hlk47091603]Seimui 2 kartus buvo pateikti Vietos savivaldos įstatymo Nr. I-533 pakeitimo projektai: Vyriausybės 2018 m. spalio 24 d. nutarimu Nr. 1061 pateiktas pakeitimo įstatymo projektas (Reg. Nr. XIIIP-2834) ir Vyriausybės 2019 m. gruodžio 2 d. nutarimu Nr. 1198 pakartotinai pateiktas įstatymo projektas (Reg. Nr. XIIIP-2834(2)). 
Po įstatymo projekto pateikimo Seime 2020 m. birželio 4 d. nutarta jį svarstyti Seimo rudens sesijoje. 
Įstatymo projekto tikslas – sudaryti prielaidas aktyvesniam gyventojų dalyvavimui sprendžiant viešuosius savivaldybės reikalus, nustatyti bendruosius reikalavimus gyventojų informavimui ir konsultavimuisi su gyventojais. Įstatymu taip pat įgyvendinama Vyriausybės programos 267 punkto nuostata „Sudarysime sąlygas piliečiams daugiau dalyvauti priimant sprendimus vietos lygmeniu. <...>“.  

	66. 
	05-04-02-03. Europos skubios pagalbos centrų asociacijos rekomenduojamo skubios pagalbos skambučių centrų valdymo standarto įdiegimas Bendrajame pagalbos centre
	2019 m.
II ketv.
	Vykdoma.
Vėluojama įvykdyti, nes užtruko modulių sukūrimas.
Įgyvendinant šį veiksmą buvo numatyta sukurti ir įdiegti
1) Operatyvios informacijos pateikimo ir valdymo modulį (Informacijos modulis); 
2) Operatorių mokymų ir žinių testavimo modulį (Mokymo modulis); 
3) BPC veiklos organizavimo ir valdymo modulį (Veiklos modulis).
Informacijos modulis įdiegtas 2019-05-01. 
Mokymo modulio nuspręsta nekurti – BPC naudosis Ugniagesių gelbėtojų mokyklos virtualia mokymosi aplinka Moodle. 
Baigtas Veiklos modulio sukūrimo ir įdiegimo paslaugų viešasis pirkimas (CVPIS Nr. 477203). 
Su paslaugų tiekėju pasirašyta sutartis. Veiklos modulį planuojama įdiegti 2020 m. pabaigoje.  

	67. 
	05-04-03-02. Sienos stebėjimo sistemų prie ES išorės sienos (Lietuvos dalies) įrengimas, jų integralumo ir funkcionalumo užtikrinimas
	2019 m.
IV ketv.
	Vykdoma.
[bookmark: _Hlk47091976]Vėluojama įvykdyti, nes, siekiant 100 proc. ES išorės sienas saugoti moderniomis sienos stebėjimo sistemomis, Valstybės sienos apsaugos tarnybai prie VRM trūksta finansavimo. 
Pagal skiriamą finansavimą visi projektai įgyvendinami. 
[bookmark: _Hlk47092017]2019 metais atnaujinta ir praplėsta sienos stebėjimo sistema Pagėgių pasienio rinktinės Kybartų pasienio užkardos ruože prie valstybės sienos su Rusijos federacija, taip pat atnaujinta Vilniaus pasienio rinktinės Lavoriškių pasienio užkardos sienos stebėjimo sistema prie sienos su Baltarusijos Respublika.
2019 m. pabaigoje moderniomis sienos stebėjimo technologijomis buvo saugoma 56 proc. ES išorės sienos. 
2019 m. pradėti vykdyti sienos stebėjimo sistemų diegimo Pagėgių pasienio rinktinės Kudirkos Naumiesčio ir Šilgalių pasienio užkardos ruože (prie valstybės sienos su Rusijos Federacija) projektai. Tačiau dėl viešojo pirkimo konkurso dalyvių kreipimosi į teismą abiejų projektų procedūros buvo sustabdytos (pritaikytos laikinos apsaugos priemonės). 2020 m. balandžio mėn. priimti teismų sprendimai bei atnaujintos viešojo pirkimo procedūros dėl sienos stebėjimo sistemos Kudirkos Naumiesčio pasienio užkardos ruože diegimo, paskelbtas naujas viešojo pirkimo konkursas dėl sienos stebėjimo sistemos Šilgalių pasienio užkardos ruože diegimo.
Š. m. liepos mėn. pasirašytos sutartys su rangovais dėl sienos stebėjimo sistemų diegimo Kudirkos Naumiesčio ir Šilgalių pasienio užkardų ruožuose. 
2020 m. atnaujinta Pagėgių pasienio rinktinės Vileikių pasienio užkardos sienos stebėjimo sistema, taip pat pasirašytos sutartys dėl Vilniaus pasienio rinktinės Padvarionių pasienio užkardos sienos stebėjimo sistemos atnaujinimo (darbų pabaiga numatoma 2020 m.) ir jūros sienos stebėjimo sistemos atnaujinimo (darbų pabaiga numatoma 2021 m.). 
Atsižvelgiant į siekiamybę iki 100 proc. išorės sausumos ir jūros sienos stebėti ir kontroliuoti stacionariomis sienos stebėjimo sistemomis, yra paskaičiuotas galimas lėšų poreikis - naujoms sienos stebėjimo sistemoms įdiegti prie valstybės sienos su Baltarusijos Respublika reikia apie 55 mln. Eur (tiksli suma priklausys nuo konkrečių projektų techninių sprendimų, kurie rengiami atsižvelgiant į valstybės sienos ruožo gamtinius ir kitus ypatumus).  

	68. 
	05-04-03-04. Patruliavimo laivo įsigijimas
	2019 m.
IV ketv.
	Vykdoma.
Vėluojama įvykdyti, nes lėšos laivo įsigijimui patvirtintos tik 2018 m. pabaigoje. Projektas finansuojamas ES lėšomis, todėl visi dokumentai privalomai derinami su suinteresuotomis institucijomis. Dėl projekto sudėtingumo (laivo projektavimas) bei derinimo procedūrų užtruko techninių specifikacijų bei viešojo pirkimo dokumentų parengimo darbai, kadangi skelbiamas tarptautinis pirkimas visi dokumentai turėjo būti išversti į anglų kalbą, kas taip pat pailgino įsigijimo laiką. 
Laivas bus įsigytas panaudojant 2014–2020 metų ES finansinę paramą (pagal nacionalinę Vidaus saugumo fondo 2014–2020 m. programą). Projekto dėl pakrančių patrulinio laivo įsigijimo finansavimo sutartis pasirašyta 2018 m. lapkričio mėn. Projekto pabaigos terminas – 2021 m. gegužės 31 d. 
Parengti ir su CPVA (Centrine projektų valdymo agentūra) suderinti pirkimo dokumentai, paskelbtas tarptautinis viešojo pirkimo konkursas. Pasiūlymai teikiami iki 2020 m. rugsėjo 3 d.  

	69. 
	05-04-03-05. Laivų su oro pagalvėmis ir greitaeigių katerių įsigijimas
	2020 m.
II ketv.
	Vykdoma.
Projektas „Greito reagavimo pakrančių patrulinio katerio pirkimas“ (projekto įgyvendinimo terminas – iki 2022 m.) finansuojamas Vidaus saugumo fondo 2014-2020 m. programos lėšomis. 
2020-01-27 pasirašyta sutartis dėl greitaeigio katerio Boomeranger Boats OY pirkimo, sutarties vertė 797 269,60 Eur.
Vykdomi katerio statybos techninio projekto derinimo darbai.  

	70. 
	05-04-03-06. Įplaukiančių ir išplaukiančių mažųjų laivų krantinės rekonstrukcija Kopgalyje
	2019 m.
IV ketv.
	Nepradėta.
Veiksmui vykdyti 2019 ir 2020 metais asignavimai nebuvo skirti. 
Pateiktas poreikis veiksmui vykdyti  2021 metams – 3997 tūkst. Eur.  

	71. 
	05-04-03-08. Turimų orlaivių parko bei įrangos optimizavimas ir atnaujinimas
	2020 m.
II ketv.
	Vykdoma.
Siekiant optimizuoti orlaivių parką ir įgyvendinant Vyriausybės 2019 m. kovo 13 d. pasitarimo protokolo Nr. 11 sprendimą dėl VSAT turimo EC-145 sraigtasparnio pardavimo, šis sraigtasparnis įtrauktas į Vyriausybės 2015 m. vasario 11 d. nutarimu Nr. 163 tvirtinamą Viešame aukcione parduodamo valstybės nekilnojamojo turto ir kitų nekilnojamųjų daiktų sąrašą. 
Valstybės įmonė Turto bankas vykdo sraigtasparnio pardavimo procedūras. Veiksmas bus įvykdytas, kai bus parduotas sraigtasparnis EC-145 ir vietoj jo įsigytas kito tipo sraigtasparnis.  

	
	ŽEMĖS ŪKIO MINISTERIJA

	72. 
	04-05-01-05. Žemės ūkio gamybos rizikų valdymas įsteigiant rizikų valdymo fondą
	2020 m.
II ketv.
	Vykdoma.
Vėluojama įvykdyti, nes laukiama Seimo sprendimo.
Žemės ūkio, maisto ūkio ir kaimo plėtros įstatymo Nr. IX-987 2, 7, 9 straipsnių ir priedo pakeitimo įstatymo projektas pateiktas Seimui 2020-06-11 d. posėdyje. 
Įstatymo projekto svarstymas numatytas IX Seimo rudens sesijoje. Įstatymo projekto svarstymas LRS Kaimo reikalų komiteto posėdyje numatytas 2020-09-23. 
Priėmus įstatymą iki jo įsigaliojimo ŽŪM papildys 2014-2020 Kaimo plėtros programą atitinkama Pajamų stabilizavimo priemone (žemės ūkio gamybos rizikos valdymo fondams) bei patvirtins šios priemonės taisykles. 
Vadovaujantis Seimo priimtu įstatymu žemės ūkio veiklos subjektai galės kurti savanoriška iniciatyva paremtus žemės ūkio gamybos rizikos valdymo fondus ir gauti paramą jų veiklai iš dalies finansuoti pagal minėtas ŽŪM patvirtintas taisykles.  

	73. 
	04-05-03-02. Melioracijos statinių valdymo, finansavimo ir teisinių santykių pertvarkymo modelio įteisinimas pakeičiant Melioracijos įstatymą
	2020 m.
II ketv.
	Vykdoma.
2020-06-01 ministrų pasitarime pritarta pristatytai III-ajai koncepcijos alternatyvai dėl melioracijos statinių rekonstravimo poreikio ir finansavimo. Šios alternatyvos atveju, siekiant dar sumažinti finansinę naštą valstybės biudžetui, pasiūlyta savivaldybėms skirti lėšas ne dotacijų, o grąžinamųjų subsidijų forma, t. y. savivaldybės turėtų dalį lėšų grąžinti (pirmus keturis metus iš aštuonių; lygiomis dalimis). Tokiu būdu būtų užtikrintas savivaldybių prisidėjimas prie nagrinėjamos problemos sprendimo (307,4 mln. Eur). Lėšų poreikis iš valstybės biudžeto – 437 tūkst. Eur, iš jų papildomas poreikis – 382,9 mln. Eur. Numatoma projekto trukmė 15 metų.
2020-05-12 ŽŪM raštu kreipėsi į Finansų ministeriją dėl III koncepcijos alternatyvos finansavimo. 
2020-07-15 raštu pateiktas pakartotinas paklausimas. Iki liepos 31 d. atsakymas iš FM negautas. 
Suderinus Melioracijos finansavimo koncepciją ir žinant FM poziciją, bus tęsiamos diskusijos su savivaldybėmis dėl Melioracijos įstatymo pakeitimo įstatymo projekto nuostatų.

	
	VYRIAUSYBĖS KANCELIARIJA

	74. 
	04-01-01-05. Lietuvos mokslo ir inovacijų politikos kaitos gairių įgyvendinimas ir kasmetinė peržiūra
	
	Vykdoma.
2019 metais Seimui kartu su Strateginio valdymo įstatymo projektu buvo pateiktas Seimo nutarimo projektas, kuriuo pasiūlyta pripažinti netekusiais galios Seimo patvirtintas strategijas ar kitus ilgos trukmės planavimo dokumentus, kurių esmines nuostatas siūloma perkelti į rengiamą 2021–2030 m. nacionalinį pažangos planą. Seimo komitetas nepritarė Vyriausybės pateiktam siūlymui pripažinti netekusiu galios Seimo 2016 m. rugsėjo 27 d. nutarimą Nr. XII-2654 „Dėl Lietuvos mokslo ir inovacijų politikos kaitos gairių patvirtinimo“. Kadangi Ekonomikos ir inovacijų ministerija planuoja parengti plėtros programą, į kurią integruos pagrindinius mokslo ir inovacijų politikos uždavinius, bus bandoma pakartotinai kreiptis į Seimą.  

